ТУШДА ИТ КЎРИШ — СИЗНИ НИМА КУТИШИНИ БИЛАСИЗМИ ТУШ ТАБИРИ - Jinsiy hayot 18+\nAuthor Jinsiy Reading 4 min Views 37 Published by 15.07.2019\nТУШДА ИТ КЎРИШ: МИЛЛЕР БЎЙИЧА\nТУШДА ИТ КЎРСА: ВАНГА БЎЙИЧА\nНОСТРАДАМУСНИНГ ТУШ КИТОБИ: ИТ\nИтлар ҳам вафоли дўст, ҳам ашаддий душман бўлиши мумкин. Тушда ит кўриш — сиз ва ишонган дўстингиз орангизда муносабатлар ишончли еканлигини англатади. Тушда ёввойи ит кўрса — бир қарашда ҳал қилиб бўлмас муаммони ҳал қилишга ишора. Албатта, ҳар икки ҳолатда ҳам, туш таъбири итнинг қай образда еканлиги акси бўлади: яхши ёки ёмон.\nАгар тушга ёмон, ғазабланган ит кирса — муваффақияцизликлар ва рақибларингизнинг ҳийла-найрангларига тайёр туринг. Ювош ит — омад ва ҳақиқий дўстлар пайдо бўлишидан дарак беради. Агар тушда зотли итнинг егаси бўлсангиз, унда сизни яхшигина даромад кутмоқда. Тушда ит кишининг изидан келаётган бўлса — хомҳаёллик туфайли катта йўқотишларга дучор бўлиш мумкинлигидан огоҳлантирув.\nТушда ит тишласа — яқин келажакда бизнес шериклар билан ҳам, турмуш ўртоғингиз билан ҳам яхши муносабатларни кутманг. Озғин ва ифлос итлар — олдинда турган муваффаққияцизлик ёки касалликлардан дарак.\nИтларнинг аккилашини ешитиш — сизни нохуш янгилик кутмоқда. Уйда този, овчи ит боқиш — бизнес учун қулай шарт-шароитларни акс еттиради. Зотли чиройли итчалар — қизларга йенгилтабиат ошиқ пайдо бўлишини ваъда қилади.\nТушда катта ит билан учрашиш ва унинг тишлашидан қўрқиш — барча нарсага қаршилик кўрсатиш, мустақил бўлишга интилиш истагининг акси. Аёллар учун бу туш жуда муносиб умр йўлдошни ваъда қилади.\nКишининг ортида итлар аккиласа — унинг манфаатларига кимдир путур йетказмоқчилигидан огоҳлантириш. Баъзан бу туш мағлубиятни англатади, лекин ҳар доим бу фаол қаршилик кўрсатиш учун белги бўлиб саналади.\nИт ва мушук бир-бири билан талашиб кеца — ишқий муносабатларда муваффаққияцизликка. Бироқ, уларни сув сепиб қувиб юбориш ижобий ўзгаришларга.\nАтрофингизда қувноқ ва дўстона руҳда айланаётган оқ ит — бизнес ва шахсий ҳаётда улкан муваффақиятларни намойиш етади.\nКўп бошли ит сизни бир вақтнинг ўзида бир нечта ишга ёндашмасликдан огоҳлантиради: бу ҳотиржамлигингизга салбий таъсир қилиб, интилишингизни сўндиради.\nТушда қутирган итдан қочиш — олдинда кутилаётгам курашнинг ғолиби бўлиш учун характернинг барча кучларини сафарбар қилишга кўрсатма. Агар уни ҳайдаб юбориш ёки ўлдириш уддаланса, туш яхшилиикка бўлади.\nИт билан сайр қилиш давомида у илонни ўлдирса — бу жуда яхши белги.\nТушда егасиз итни кўриш ёмон белги. Бундай туш яқин дўстингиз ҳозир жуда оғир аҳволда еканлиги ҳақида гапиради. У ўз муаммолари билан сизни юкламоқчи бўлмаганлиги учун ёрдам сўрамайди.\nТушда мутлақ оқ итни кўрса — ўнгда яқин дўстлар ёрдамига доимо таяниш мумкин. Баъзида бу туш кўп йиллар давомида кўрмаган ески қадрдон билан учрашувни башорат қилади.\nАгар тушингизда қора итни кўрган бўлсангиз, унда сиз узоқ вақтдан буён дўст деб ҳисоблаган инсон сизга нисбатан адолацизликда бўлишига. Оғир дамларда у нафақат сиздан юз ўгиради, балки сизни йерга уриш учун сирларингизни ошкор ҳам қилади.\nЖуда баҳайбат ит — бу яқин келажакда яқин дўстингиз бўлиб қоладиган одам билан танишишингиз мумкинлигини исботлайди. Баъзида бундай туш кишининг ески дўсти томонидан қўллаб-қувватланишини билдиради.\nТушда итни боқиш, унга йегулик бериш — ҳақиқий ҳаётда сиз таянса бўладиган киши еканлигингиз белгиси. Сиз мустақил ва жиддий шахссиз, шунинг учун бошқалар сизни ҳурмат қилишади ва севишади.\nТушда ярадор ёки ўлган итни кўрса — бундай туш яхшиликка емас. Яқинда совуқ хабар ешитиш еҳтимоли мавжуд.\nИт сизни ҳимоя қилса, демак реал ҳаётда сиз илоҳий кучлар ҳимоясидасиз, қўрқувга ҳожат йўқ.\nКишига тушда ит ташланса, ҳужум қилса, унда бундай туш онгда у қора кучлар билан тўқнаш келиши мумкинлигини кўрсатади\nИт — вафо рамзи.\nУйсиз, егасиз ит — бу йил катта қийинчиликлар ва меҳнат билан тўпланган маблағни осонликча йўқотиш мумкинлиги ҳақида огоҳлантиришдир.\nОёқлари остида илон ётган ит — ноодатий, аммо фойдали бўлган бирлашув.


Омбудсманнинг Хоразмдаги вакили ҳибсхонада сақланаётган маҳбус мурожаатини ўрганди\nЎзбекистон Республикаси Олий Мажлисининг Инсон ҳуқуқлари бўйича вакили (омбудсман)нинг Хоразм вилоятидаги минтақавий вакили Хамро Бектемировга Вилоят ИИБ вақтинча сақлаш ҳибсхонасида ушлаб турилган маҳбус мурожаат қилган эди.\nОмбудсман қутиси орқали юборилган ушбу мурожаатни ўрганиш мақсадида Хамро Бектемиров тегишли ҳибсхонага бориб маҳбус билан учрашди.\nҚабул давомида маҳбус анча йиллардан бери оёқ оғриғидан қийналиб келиши, лекин касаллик зўрайгани сабабли чуқурлаштирилган тиббий хизмат кўрсатилишида ёрдам сўраб мурожаат қилди.\nУшбу мурожаат жойида ҳал этилиб, бемор маҳбусга сифатли тиббий ёрдам кўрсатилиши таъминланди ва ҳибсхона раҳбариятига аниқланган камчиликларни бартараф этиш бўйича Минтақавий вакил томонидан тавсиялар берилди.\nШу куни, Омбудсманнинг Хоразмдаги вакили яна бир фуқаронинг мурожаатини ҳал этди. Анчадан буён иш қидириб юрган аёл Вилоятдаги мактабгача таълим муасасасаларнинг бирига тарбиячи сифатида ишга жойлаштирилди.


Улуғбек Раҳматуллаев концертига сотилаётган қалбаки чипталардан огоҳлантирди » Ўзбекистон янгиликлари – Zamin.uz\n07-10-2015 | 13:28\nZAMIN.UZ / Маданият / 07 Октиябр 2015 года740\nХонанда ўзининг Инстаграмдаги саҳифасида шу йилнинг ноябрь ойида бўлиб ўтадиган яккахон концерт дастурига сотилаётган қалбаки чипта ва таклифномалардан огоҳлантирди. Бу ҳақда “Uz24.uz” хабар бермоқда. Улуғбек Раҳматуллаев “Қадрли мухлислар, қалбаки билет ва таклифномалардан эҳтиёт бўлинг, алданиб қолманг. Ҳақиқий таклифнома ва билетларда “Галаграмма” бўлади, шундан ажратиб оласиз. Қолаверса, бу суратдаги таклифнома қалбаки. Қолганларни ҳам огоҳлантиринг, аҳир ота-онангиз ёки опа-синглингиз бўлиши мумкин алданиб қоладиганлар орасида. Беэътибор бўлманг!”, - дея ёзиб қолдирган ва қалбаки таклифнома суратини ҳам жойлаган.Эслатиб ўтамиз, хонанда шу йилнинг 5-6-7-8 ноябрь кунлари “Истиқлол” санъат саройида “Ёшлик қайтмайди” деб номланган концерт дастурини ўтказади.


Apple энг кутилаётган инновацион девайсини умуман чиқармайдиган бўлди! - Terabayt.Uz\nApple энг кутилаётган инновацион девайсини умуман чиқармайдиган бўлди!\nКупертинолик корпорация тўлдирилган борлиқ ҳамда аралаш реаллик технологияларига эга кўзойнак тайёрлаётгани ҳақида бултурдан бери хабарлар тарқалган. Шунингдек, у рақобатчиларнинг айни шу технология бўйича тайёрлаётган девайсларини ҳам ўрганаётгани маълум.\nЎҚИНГ: Apple нега ўз мутахассисларини CES 2019’га «жосус тарзида» жўнатди?\nМазкур инновацион кўзойнак Apple Glasses (ёки Apple Glass) деб номланиши ҳам айтилган. Аввалроқ TFI таҳлилчиси Минг-Чи Куо, кейин эса Bloomberg ва CNET сингари йирик нашрлар ҳам ушбу гаджетнинг 2021 йилга тайёр бўлиши ҳақида ёзишган. Ҳаттоки ўз тоифасида энг кучли бўлиши кутилаётган бу девайснинг тахминий нархи ҳам айтилган – 1300 АҚШ доллари!\nЛекин DigiTimes нашрининг хабар беришича, Apple мазкур лойиҳасини тўхтатиб қўйган. Купертиноликлар ҳеч қачон Apple Glasses «ақлли» кўзойнагини тақдим этишмайди, дейилади хабарда. Apple нега бу қарорга келганига ҳам, умуман мазкур маълумот қайси манбадан олинганига ҳам DigiTimes аниқлик киритмаган.\n#Apple #Ақлли кўзойнак #аралаш реаллик #тўлдирилган воқелик #тўлдирилган реаллик #аксессуарлар #Янги технология #Apple Glass


АҚШ разведкаси Ироқ ҳукумати ишини қониқарсиз баҳолади\nАҚШ миллий разведка идораси Ироқдаги вазият бўйича янги ҳисоботини эълон қилди. Ҳисобот муаллифлари уруш алангасида қолган Ироқдаги вазият ëмонлашиб бораëтганини билдирган.\nҲисоботда таъкидланишича, Ироқнинг амалдаги ҳукумати мамлакатдаги мазҳаблараро низонинг олдини олишга ожиздир. Келаси 6-12 ой ичида Ироқдаги вазият янада беқарорлашади.\nҲисоботда Ироқ сиëсий етакчилари самарали бошқаришга қодир эмасликни кўрсатишда давом этаётгани, мамлакат бўйлаб сиëсий зўравонликлар кўлами кенгайиб бораётгани, мазҳабий бўлиниш янада чуқурлашиши ва Ироқда “Ал-Қоида” кучли бўлиб қолиши айтилган.\nБундай хавотирли хулосаларга қарамай, ҳисобот муаллифлари шу йил бошида Ироққа қўшимча ҳарбийлар жўнатилгани мазкур мамлакат хавфсизлигини таъминлашда нотекис, аммо сезиларли яхшиланишга олиб келганини билдирган.\nҲисоботда, шунингдек, яқин ойларда АҚШ ҳарбийлари Ироқ хавфсизлик кучлари ëрдамида ҳарбий амалиëтларни кучайтирса, ижобий ўзгаришларга эришиш мумкинлиги таъкидланган.\nҲисобот эълон қилинган бир пайтда республикачи сенатор Жон Уорнер президент Жорж Бушни Америка қўшинларини Ироқдан олиб чиқишни бошлашга чақирди.\n“Ироқдаги 160 минг ҳарбийдан, айтайлик, беш мингтасини Рождество ёки Янги йилгача ўз оила аъзолари бағрига қайтарилишини бошлашимиз мумкин”, - деди Жон Уорнер.\nАҚШ сиëсатчилари эса Ироқнинг амалдаги ҳукумати мамлакатни самарали бошқаришига ишонмайди. Аммо АҚШ раҳбарияти бу талабни конгрессмен ёки сенаторлар эмас, фақатгина Ироқ халқининг ўзи қўйишга ҳақли эканини айтмоқда.\nКеласи ой бошларида Конгрессда демократлар ва республикачилар иштирокида Ироқдаги вазият юзасидан жиддий дебатлар бўлиб ўтиши кутилаётир.\nАйнан Конгресс Ироқдаги урушга қанча пул ажратилишини ҳал қилади.\nДемократлар АҚШ ҳарбийларини Ироқдан ортга қайтаришга чақиришда давом этмоқда. Президент Буш эса ҳозирча бунинг иложи йўқлиги ва бундай ҳолатларда қарор чиқариш учун жойлардаги ҳарбий қўмондонлар билан маслаҳатлашиш лозимлигини айтаётир.


18:20 / 17.05.2018 752 pdf Ўқиш режими + -\nРамазон ойида намойиш қилинган ҳар қандай сериал ёки теледастур Рамазондан кейин ҳам қайтадан берилади. Лекин таровеҳ, тунги бедорлик, Қадр кечаси, раҳмат, мағфират ва дўзахдан озод бўлиш фақат Рамазонда бўлади, холос!\nҲаракат қилиб қолинг!\n09:15 / 12.06.2018 480\n09:25 / 12.06.2018 592\n1279 05:00 / 11.03.2017\nЎзининг фазилатли эканига кўпроқ ишонган одам энг аҳмоқ одамдир.Ўзини қаттиқроқ айблайдиган одам энг ақлли одамдир.\n620 09:55 / 31.01.2018\n209 11:05 / 27.11.2018\nРўзадор деб кимни айтилади?\nРўзадор деб кимни айтиладиndash Рўзадор, тана аъзоларини гуноҳдан тийган киши.ndash Тилини ёлғон, фаҳш ва сохта нарсалардан сақлаган киши.ndash Қорнини овқат ва давоми...\n1127 17:29 / 05.06.2017


Олимлар фастфуд аёлларни бепуштликка маҳкум этишини аниқлашди… » Ўзбекистон янгиликлари – Zamin.uz\nАнглия олимлари шу масалада алоҳида тадқиқот ташкил этишди. Тадқиқотлар давомида 500 нафардан иборат аёл ва эркаклар махсус текширувдан ўтказиб борилди. Иштирокчиларга меъёрида фастфуд, гамбургер, чизбургер, пицца, хот-дог кабилар истеъмол учун тарқатилди. Бир ойлик синовлардан кейин кўнгиллилар иккинчи марта текширувдан ўтказилди.\nШундан маълум бўлдики, юқорида тилга олинган таомларни истеъмол қилганлар организмида салбий ўзгаришлар юзага келибди. Масалан, аёллар тухумдонида ёғ босиш ҳолати кузатилган. Маҳсулотлар таркибидаги меъёрдан ортиқ туз, шакар ва ёғ метаболизмни буткул салбий тарафга ўзгартирган. Эркаклар организмида эса тестостерон миқдори кескин камайиб кетгани аниқланди.\nТадқиқотлар якунлангач, олимлар уйланиш, турмушга чиқиш арафасидаги, бундан ташқари, ўртача 30-35 ёш атрофидаги эркак ва аёлларга иложи борича юқорида тилга олинган таомлардан узоқроқ юришни маслаҳат беришди.\nБош саҳифа » Тиббиёт » Олимлар фастфуд аёлларни бепуштликка маҳкум этишини аниқлашди…\n12:04 Олимлар: "Тузни меъёрдан кўп истеъмол қилиш жигарни бедаво дардга чалинишига сабаб бўлади"\n08:04 Диққат, парацетамолни меъёрдан ортиқ истеъмол қилиш жигарни ишдан чиқарар экан


Америка элчиси Ўзбекистондаги сўз эркинлиги ҳақида гапирди\nАмерика Қўшма Штатларининг Ўзбекистондаги фавқулодда ва мухтор элчиси Даниэл Розенблум мамлакатдаги сўз ва ОАВ эркинлиги бўйича ўз фикрларини билдирди. Унинг айтишича, айрим ҳолларда журналистларга таҳдид бўлгани ҳақиқат, бироқ умумий ҳолатда журналистикада эволюцион ўсиш кузатилмоқда.\nТошкентда АҚШнинг Глобал Медиа агентлиги томонидан журналистлар учун 4 кунлик тренинг ўтказилди. Коррупцияни ёритиш, журналистик суриштирув олиб бориш ва фактчекинг мавзусида ташкил этилган семинар-тренинг якунида журналистлар АҚШ элчиси билан учрашди. Учрашув чоғида журналистлар ўзларини қизиқтирган саволлар билан элчига мурожаат қилди. Хусусан, Даниэл Розенблум Ўзбекистондаги сўз эркинлигини қандай баҳолаши, журналистлардан босимлар, таҳдидлар ҳақида мурожаатлар келиб турадими, деган саволга қуйидагича жавоб берди.\n“Мен Ўзбекистонга икки йил олдин, 2019 йил май ойида келдим. Лекин Ўзбекистондаги воқеалар, сиёсат ва иқтисодий тараққиётни анча олдинроқ кузатишни бошлаганман, 25 йилдан кўпроқ вақт давомида минтақага эътибор қаратганман.\nШу боис чекловлар ҳақида билганларимни солиштириш қобилиятига эгаман, деб ўйлайман. Чунки бугунги кундаги сўз эркинлиги даражаси, одамларнинг ўз фикрини эркин билдира олиши, бу ҳақда ёза олиши 5-6 йил олдингисига қараганда анча яхши, дея оламан.\nАммо ҳали ҳам журналистларга босим ўтказилаётгани, айрим мавзуларга ҳали ҳам баъзи чекловлар борлиги, шунингдек баъзи мавзуларга расмийлар салбий реакция билдиришидан хабарим бор. Охирги 2,5 йил ичида ҳибсга олинган, таъқиб қилинган, баъзида айбланган, уларга қарши жиноий айбловлар қўйилган журналистлар билан содир бўлган айрим ишлар билан танишман. Чунки уларнинг ёзганлари расмийлар учун ноқулай ёки жуда зиддиятли мавзулар эди.\nБиламизки, бу ҳолатлар рўй берди ва улар ҳануз ОАВ эркинлигини, сўз эркинлигини чеклайди.\nБиз бу борада ўз хавотирларимизни баъзида юмшоқроқ тарзда баён қилдик, айрим ҳолларда, алоҳида учрашувларда ўз қарашимизни расмийларга етказдик.\nМен айтмоқчи бўлган нарса шуки, эволюция ҳар доим ҳам тўғри йўналишда давом этмаслиги, ҳар доим юқорига ҳаракатланмаслиги, баъзида қисман чекиниши, ўнгга-сўлга бурилиши ҳам мумкин, лекин ўсиш кузатилаётганининг ўзи муҳим жиҳат.\nУмид қиламанки, бу тўғри ва менимча, шундай бўлиши керак. Ва сиз, журналистлар жамоаси ўз ишингизни профессионал тарзда бажармоқдасиз. Журналистика ҳақиқатан ҳам ижобий томонга ўзгараётганига ишонч ҳосил қилинг”, - деди АҚШ элчиси.\nАҚШ суди DV-2020 ғолибларига 9095та виза бериш ҳақида қарор чиқарди. Бу визалар қандай тақсимланади?


2020 йили энг кўп сотилган ўнта электромобил - Terabayt.Uz\n2020 йили энг кўп сотилган ўнта электромобил\nEV Sales нашри электромобиллар бозорининг 2020 йил якунларини эълон қилди. Ўтган йили энг харидоргир бўлган Tesla Model 3 бу гал ҳам барчасидан кўп сотилгани маълум бўлди.\nTesla компаниясининг ушбу модели электрокарлар бозорининг нақ 12 фоизини эгаллаб олган! 2020 йил мобайнида дунё бўйлаб 365 240 дона Model 3 сотилибди.\nИккинчи ўринни хитойликларнинг Wuling HongGuang Mini EV русумли машинаси эгаллаган: 119 255 та сотилгани билан бу модел бозорнинг 4 фоизини банд қилган. Қизиғи – ушбу электромобил янги бўлиб, бу йил ҳам харидорлигини пасайтирмаган: бу йилнинг январида ўз юртида ундан 30 мингдан ошиқ сотишган. Агар савдоси шу суръатда давом этса, 2021 йилнинг охирига бориб у Tesla Model 3’дан ўзиб кетиши мумкин.\nКўриб турганингиздек, кучли учликка Renault Zoe ҳам кирган – 100 431 дона сотилган бу электромобил бозордан уч фоизлик улуш олган. Tesla Model Y кроссоверининг кўрсаткичлари ҳам анча яхши – 79 734 дона сотилиб, 3% билан тўртинчи ўринда. Hyundai Kona EV эса бир йилдаёқ тўққизинчидан бешинчи поғонага кўтарилиб олган.\nЎҚИНГ: Ўзбекистонда фақат электромобиллар ишлаб чиқарилиши мумкин\n#Tesla #Tesla Model 3 #электрокар #электромобил #янги технологиялар #электрокроссовер #Renault #Hyundai #Renault Zoe #Tesla Model Y #Wuling HongGuang Mini EV


“Рома” ва Моуриньо ўртасида низо пайдо бўлди | Qalampir.uz\n“Рома” ва Моуриньо ўртасида низо пайдо бўлди\nСпорт\t08 Ноябрь 20:25 5697\nИталия нашрларида Римнинг “Рома” клуби бош мураббийи Жозе Моуриньо ва клуб спорт директори Тиаго Пинто ўртасида можаро борлиги ҳақида хабарлар тарқалди. Хулоса шуки, португалиялик мураббий таркиб ва клубнинг трансфер сиёсатидан норози. “Бўрилар” 2021-2022 йилги мавсумни яхши бошлади, бироқ сўнгги пайтларда жамоанинг натижалари кўнгилдагидек эмас. Сабаби, римликлар сўнгги 7 учрашувда 4 та мағлубият, 2 дуранг ва 1 ғалаба қайд этган.\nРимликлар кеча, 7 ноябрь куни сафарда “Венеция”га қарши баҳс олиб бориб, 2:3 ҳисобида мағлубиятга учради. Ўйиндан кейин Моуриньо жамоанинг ҳозирги таркиби ўтган йилгидан кучсизлигини айтди, шунингдек, “Рома”нинг трансфер борасидаги сиёсатини кескин танқид қилди.\nҚолаверса, “Il Messaggero” нашри клуб хўжайинлари Моуриньодан норози экани ҳақида хабар тарқатди. Жорий йилнинг 21 октябрида Конференциялар лигаси гуруҳ боқичида “Будё-Глимт”дан 1:6 ҳисобида учралган мағлубиятдан сўнг, мураббий барча айбни футболчиларга юклагани жамоа раҳбариятига ёқмаган.\nМанба берган хабарга кўра, “Рома” вакиллари мураббийнинг ўйин услубини ҳам танқид қилган.\nРома Италия Моуриньо Шомуродов А Серия Рим Бўрилар\n02 Декабрь 14:45 64777\n03 Декабрь 14:30 53608\n02 Декабрь 20:14 40821\n03 Декабрь 15:41 37492\n03 Декабрь 20:24 30807


ХИТОЙ САФАРИ ТААССУРОТЛАРИ: ОАВ МАМЛАКАТЛАРАРО ДЎСТЛИК КЎПРИГИ\nБу менинг Хитойга иккинчи сафарим эди - биринчи марта бундан 26 йил аввал, 1991 йилнинг август ойида, Ўзбекистон Миллий телерадиокомпаниясида ишлаб юрган кезларимда Синцзян Уйғур мухтор райони тележурналистлари таклифига кўра боргандим ва умрбод унутилмас гўзал хотиралар, таассуротлар билан қайтгандим. Урумчи радио ва телевидение уйида синцзянлик ҳамкасбларимиз билан ўтказган учрашувларимиз, телерадиожурналистика соҳасидаги ўзаро тажриба алмашувлар, ҳар бир тоши олис тарихлардан ҳикоя қилувчи қадимий Турпан шаҳрига саёҳат, унга бошлаб борувчи ҳар икки тарафидан ишкомлар туташиб, тангадек офтоб туширмайдиган кўп километрлик узумзор йўл... уларни унутмоқ мумкинми? Самолёт Тошкент халқаро аэропортидан парвозга кўтариларкан, ўша сафар манзаралари бир-бир кўз олдимдан ўтди...\nХитой аҳолисининг сони, ҳудудининг катталиги ва албатта, тараққиёти жиҳатидан ҳам дунёнинг энг буюк мамлакатларидан бири. Уни бир-икки ташриф доирасида ўрганиш ва у ҳақда тасаввур ҳосил қилиш мумкин эмас. Бизнинг бу галги ташрифимиз дастуридан Пекин шаҳри ва мамлакатнинг энг йирик шаҳарларидан бири Ханчжоуда Хитой миллий журналистикаси, оммавий ахборот воситаларининг бугунги фаолияти, уларнинг ютуқлари билан танишиш, ўзаро тажриба алмашишга қаратилган ва бошқа тадбир-учрашувлар ўрин олганди.\nШу ўринда бу ташриф ташаббускорлари – Ўзбекистон Журналистлари ижодий уюшмаси ва Хитой Халқ Республикасининг мамлакатимиздаги элчихонаси бўлганини таъкидлаш жоиз.\nТошкентдан Пекингача самолётда олти соатлик йўл. Сафардошларимиз – “Жаҳон” ахборот агентлиги бош директори Аброр Ғуломов, Ўзбекистон Журналистлари ижодий уюшмаси раиси Саъдулла Ҳакимов, Журналистларни қайта тайёрлаш маркази директори Гулнора Бобожонова, Ўзбекистон мустақил босма ОАВ ва ахборот агентликларини қўллаб-қувватлаш ва ривожлантириш жамоат фонди директори вазифасини бажарувчи Лутфулла Сувонов, Ўзбекистон Давлат Жаҳон тиллари университетининг халқаро журналистика факультети декани Алишер Матёқубов ҳамда “Маданият ва маърифат” телеканали директори Икром Чориевлар билан гоҳ ҳангомалашиб, гоҳ бироз мизғиб (ахир тунда йўлга чиққандик) бу масофа қандай босиб ўтилганини ҳам сезмай қолдик. Стюардесса самолёт қўнишга тайёрланаётганини эълон қилганда, нигоҳларимиз иллюминатордан пастликка қадалди: тонг отиб қолган, Пекин кўз олдимизда ўзининг маҳобати, улуғворлиги ва фусуни билан намоён бўлди. Самолётдан тушаётганимизда муздек ҳаво юзга урилди, Анча совуқ экан, деган фикр хаёлдан ўтди, бироқ, аэропортда бизни меҳмоннавозлик билан қаршилаган мезбонлар чеҳрасидаги самимий табассум бу ўйларни бир зумда унуттириб юборди.\nПЕКИНДАГИ ИЛК УЧРАШУВЛАР\nОлис йўлдан сўнг меҳмонхонада бироз ҳордиқ чиқаргач, жуда тиғиз сафар дастуримиз тадбирлари бошланди. Аввал Хитой ташқи ишлар вазирлигининг Европа ва Марказий Осиё департаменти раҳбари қабулида бўлдик. Департамент раҳбари бизни илиқ кутиб олди ва Хитой-Ўзбекистон ўртасидаги муносабатлар кейинги вақтларда янги босқичга кўтарилгани, бунда Президентимиз Шавкат Мирзиёевнинг бу мамлакатга амалга оширган давлат ташрифи катта роль ўйнагани, алоқаларнинг фаоллашувидан Хитой томони ҳам жуда мамнун эканини айтди. Ўзаро алоқаларда, халқларимизни янада яқинлаштириш, бир-бирларимизни янада яхшироқ билишимизда оммавий ахборот воситаларининг ўрни муҳимлигига, ОАВ мамлакатлараро дўстлик кўприги эканига эътибор қаратди ва сафаримиз муваффақиятли ўтишига тилак билдирди.\nПекин нафақат мамлакат, балки дунёнинг энг йирик ва тараққий этган, замонавий шаҳарларидан бири эканини аввалдан биламан, лекин буни ҳис қилиш учун шаҳарга келиш, ўз кўзинг билан кўришинг керак экан.Ахир, юз марта эшитгандан бир марта кўрган афзал, деб бежиз айтмаганлар. Делегациямизга ажратилган микроавтобусда шаҳарнинг кенг, равон кўчалари, кўркам боғ-хиёбонлари бўйлаб борарканмиз, унинг ўзига хос меъморий услуби ҳайрон қолдирди.\nҲАМКАСБЛАР БИЛАН МУЛОҚОТЛАР\nХалқаро теле ва радиоканаллар мамлакатнинг ўзига хос ташриф қоғози ҳисобланади. Сафаримизнинг дастлабки куни Хитой Халқ Республикаси Марказий телевидениеси – CCTVнинг рус тилидаги телеканали фаолияти билан танишганимизда бунга яна бир бор амин бўлдик. Бу канал Хитой Марказий телевидениесининг халқаро дастурларида етакчи ўринлардан бирини эгаллаб туради. Бу ерда бўлиб ўтган учрашувда рус тилидаги телеканал ўз фаолиятини 2009 йил 10 сентябрда бошлагани,МДҲ, Болтиқбўйи ва Шарқий Европада 300 миллионга яқин томошабинга эга экани маълум қилинди. Кўрсатувлар инглиз-рус логотипидан фойдаланган ҳолда икки йўлдош - Chinasat 6B и EB-9A. орқали эфирга узатилади. Биз канал фаолияти билан танишарканмиз, студиялар замонавий ахборот технологиялари ва бошқа техник жиҳозлар билан таъминлангани,журналистлар учун кенг шароитлар яратилгани гувоҳи бўлдик.\nХитой халқаро радиосидаги учрашувлар бунинг мантиқий давоми бўлди. Ушбу халқаро радиоканал 1941 йилда ташкил топган бўлиб, 60 йилдан ортиқ вақт қисқа тўлқинларда, кейинги йилларда параллел равишда Интернет глобал тармоқда орқали ўз эшиттиришларини эфирга узатиб келади. Хитой халқаро эшиттиришлар тармоғи раҳбари эшиттиришлар аввало ер юзида тинчликни сақлашдек устувор мақсадга қаратилганини таъкидлади. Хитой халқаро радиоси дунё миқёсида энг йирик радиоканаллардан бири ҳисобланади: унинг таркибида 43 та эшиттиришлар хизмати бўлиб, уларда 3 мингнафардан ортиқ ходим томонидан 65 тилда дастурлар тайёрланади. 100 миллиондан ортиқ тингловчилар аудиториясига эга. Канал дунёнинг турли мамлакатларидаги 100 дан ортиқ радиоканаллар билан ҳамкорлик алоқалари ўрнатган. Чет элларда 40 та мухбирлик пункти, 8 та ваколатхонаси бор. Ҳамкорлик муносабатлари асосан икки йўналишда амалга оширилади, биринчиси ходимлар алмашиш бўлса, иккинчиси дастурлар айрибошлаш ва малака ошириш курслари ташкил этишга қаратилган. Булар,албатта, ҳар икки томон учун ҳам манфаатли.\nМезбонлар яқин вақт ичида ўзбек тилида ҳам дастурларни эфирга узатиш режалаштирилаётгани, бунда хитой-ўзбек муносабатларини янада ривожлантириш борасида амалга оширилаётган кенг қамровли саъй-ҳаракатларни кенг ёритишга алоҳида эътибор қаратилиши ҳақида ҳам тўхталдилар. Ҳозирча Тошкентда мухбирлик бўлимимиз йўқ, лекин уни ташкил этиш ҳаракатидамиз, дейишди улар.\n“Жэньмин” газетаси дунё миқёсида ўз нуфузи, ўрнига эга бўлган оммавий ахборот воситаларидан ҳисобланади. Газетанинг адади уч миллионга яқин экани ҳам медиа соҳада интернет нашрларнинг роли кучайиб, газета-журналларни сезиларли равишда сиқиштириб қўйган бир пайтда унинг нечоғлик оммавий эканидан далолатдир. Биз ушбу газетанинг янги ОАВ марказида бўлиб, унинг глобал тармоқда олиб бораётган фаолияти билан танишдик. Сайт обуначилари 48 миллион кишини ташкил этишини эшитганда, тўғриси, дилда ҳавас уйғонди.\nБутунхитой журналистлар ассоциациясидаги учрашув томонлар ўртасидаги илиқ ва қизғин мулоқотга айланди. Бу табиий. Зеро, бизни хитойлик журналистларнинг бош ташкилоти фаолияти қизиқтирса, улар мамлакатимиз журналистлари ҳаёти ва фаолияти ҳақида кўпроқ хабардор бўлиш иштиёқида эдилар. Шу куни ассоциация фаолияти билан яқиндан танишдик. Бутунхитой журналистлар ассоциацияси ижроия котиби Ван Дунмей бизга ташкилот фаолияти ҳақида батафсил маълумот берди. Уюшмада 100киши фаолият олиб бораркан. Улар оммавий ахборот воситаларининг ривожланиш тенденцияларини ўрганишар, журналистларнинг замонавий билим-кўникмаларини оширишга қаратилган анжуманлар ташкил этишар экан. Журналистлар ўртасида ҳар йили энг фаол ижодкорни аниқлашга қаратилган ижодий танлов ҳам ўтказишар ва 10 нафар журналист тақдирланар экан. Мамлакат ОАВда 1миллион киши фаолият олиб боришини ҳисобга олганда, танловда нечоғлик рақобат кучли бўлишини тушуниш қийин эмас.\nБиз ҳам мамлакатимизда журналистика соҳасида амалга оширилаётган янгиланишлар ҳақида ҳикоя қилдик.Хусусан,давлатимиз раҳбари томонидан жорий йилда соҳани ривожлантириш мақсадида қабул қилинган Фармон ва қарорлар, уларнинг ижросини таъминлаш борасида олиб борилаётган ишлар мезбонларда катта қизиқиш уйғотди.\nСоҳани кадрлар билан таъминлаш масалалари Хитойда қандай ҳал этилаётгани бизни қизиқтириши табиий ҳол. Хусусан, Хитой Халқ университети таркибида пойтахт ОАВни кадрлар билан таъминлаш мақсадида махсус журналистика институти ташкил этилган бўлиб, унда 1200 нафар талаба таҳсил олар экан. Биз ушбу ўқув юртида бўлиб, унинг фаолияти билан танишдик. Ҳар йили бакалавриатга 200 нафар талаба қабул қилиниб, улар иккинчи босқичдан алоҳида мутахассислик бўйича ўқир эканлар. Институтдаги ўқув студиялари энг замонавий техникалар билан жиҳозланган, бу эса, талабаларнинг амалий билим-кўникмалари шаклланишига хизмат қилади. Шу ўринда ўқиш пулли эканини ҳам таъкидлаш жоиз.\nПекиннинг марказий қисмида жойлашган Само ибодатхонасини бир бор томоша қилиш дунёнинг турли мамлакатларидаги саёҳат ишқибозларининг орзуси. ЮНЕСКОнинг бутунжаҳон инсоният мероси рўйхатига киритилган бу нодир ёдгорлик шаҳар тимсолларидан ҳисобланади. Мажмуанинг умумий майдони 267 гектарни ташкил қилади. У 1420 йили Мин сулоласи ҳукмронлиги вақтида бунёд этилган бўлиб, аввалига Само ва Замин ибодатхонаси деб аталган,кейинроқ, алоҳида Замин ибодатхонаси қурилганидан кейин у самога топиниш маскани вазифасини бажара бошлаган.\nЎзини Петр деб таништирган хитой гидининг ҳикоя қилишича, қарийб 500 йил давомида ҳар йили қиш вақтида энг қисқа кунда императорлар уч кунлик қатъий рўзадан кейин само учун хайр-саҳоват қилиш ниятида бу ерга келган эканлар. Хитойлар анъаналарига кўра, ер юзи ҳоқонларининг келиб чиқиши илоҳий ҳисобланган. Шунинг учун фақат император давлатнинг гуллаб-яшнашини, фасллар ўз вақтида келиши, ҳосил мўл бўлишини сўраб Самога ибодат қилиш ҳуқуқига эга бўлган.\nҚадимий Шарқ санъатининг юксак намунаси бўлган ёдгорликни томоша қиларканмиз, кўз ўнгимизда олис даврлар гавдалангандек бўлди, бу буюк санъатни яратган соҳир қўлларга таҳсин ўқидик.\nХАНЧЖОУ: БИР МАКОН – БИР ЙЎЛ\nХанчжоу. Ўтган 2016 йил сентябрь ойи бошларида бу ном дунё аҳли диққат-марказини эгаллади, десак муболаға бўлмас. Чжэцзян провинциясининг бош шаҳри бўлган Ханчжоуда дунёнинг энг ривожланган 20 давлати раҳбарларининг 11-саммити бўлиб ўтган эди. Сафаримизнинг бир қисми шу заминда ўтди.\nЧжэцзян Хитойнинг энг тараққий этган ва ривожланиш сари қадамларини тобора илдамлаштириб келаётган провинцияларидан ҳисобланади. Ханчжоу эса мамлакатдаги энг замонавий ва илғор шаҳарлардан бири. Мен нафақат ушбу провинция,балки умуман Хитойнинг бутун дунёни ҳайратга солиб келаётган жадал тараққиёти сирларини фақат меҳнат, интилиш ва изланиш деган тушунчалар билан боғлаган бўлардим. Ҳа, Хитой давлат томонидан олиб борилган туб ислоҳотлар туфайлигина эмас, халқининг ана шу фазилатлари билан қандайдир ўттиз-қирқ йил мобайнида дунёнинг энг илғор ва етакчи, ўз буюк ўрни ва ўткир сўзига эга мамлакатларидан бирига айланди.\nХанчжоу чин маънода замонавий ва жуда ривожланган шаҳар. Онлайнсавдо соҳасида дунёга танилган «Али Баба» компанияси шу ерда жойлашган. Бу компания 1999 йили ташкил этилган бўлиб, фаолиятининг асосий йўналиши B2B схемаси бўйича компаниялар ўртасида савдо операциялари ва чакана онлайн-савдодан иборат. Ҳозирги пайтда у ўнга яқин шўъба компанияларга эга.35 мингдан ортиқ киши ишлайдиган компаниянинг даромади 158,3 миллиард CNYни ташкил этади. Қисқаси,у XXI аср тараққиётининг ўзига хос мўъжизаларидан бири ҳисобланади.\nБиз шаҳардаги йирик Geely автомобиль компаниясида ҳам бўлдик. Компания асосан Geely енгил автомашиналари, мотоцикллари, двигатель ва трансмиссияларини ишлаб чиқаришга ихтисослашган. Унда 18 мингдан ортиқ киши хизмат қилади. Шаҳарликлар ўтган йилги саммит иштирокчиларига айни шу компанияда ишлаб чиқарилган муҳташам енгил машиналар хизмат кўрсатганини фахрланиб гапиришди.\nБиз саммит ўтган масканда ҳам бўлдик. Энг юксак технологиялар асосида бунёд этилган бу улуғвор бино чин маънода энг йирик ва юқори даражадаги анжуманлар ўтказишга мосланган.Эътиборлиси, бу иншоот туристлар ва шаҳар меҳмонлари ташриф буюрадиган жойга айланиб қолган экан.\nХанчжоуга ташрифимизни, табиийки, ўз ҳамкасбларимиз билан учрашувларсиз тасаввур этиб бўлмайди. Провинция телерадиокомпанияси фаолияти билан танишдик.Маълумот беришларича, компанияда 20 та телерадиоканал бўлиб, уларда 6000 дан ортиқ ходим фаолият олиб борар экан. Аудиторияси қамрови 1 миллиард кишини ташкил этади. Студиялар замонавий, янгиликлар асосан бевосита эфирда берилади. Бевосита эфирга кўп уланишлари, шоу-кўрсатувларнинг қизиқарли тайёрланиши бизга манзур бўлди.\nХуллас, учрашувлар тадбирларга, самимий мулоқотлар файзли суҳбатларга уланади. Кўрган-кечирганларимиз дилда янги ғоялар, фикрлар уйғотади, янги ташаббусларга ундагандек бўлади. Бироқ, ҳар бир ибтидонинг интиҳоси бўлганидек, бизнинг Хитойга ташрифимиз ҳам охирлаб қолганди. 27 ноябрь куни хитойлик дўстлар билан хайрлашиб, Ватанга йўл олдик. Самолёт гоҳ оқ-парқу булутлар оша, гоҳ уларни ёриб ўтиб Тошкент сари парвоз қилади. Менинг эса кўз ўнгимда ҳозиргина якун топган Хитой билан иккинчи танишувим манзаралари чизилади. Хаёлга барчага таниш бўлиб қолган бир ибора келади: Бир макон – бир йўл.\nБизни олис тарих, дунё тамаддуни бешиклари, буюк ипак йўли бирлаштиради. Истиқбол йўлимиз, орзуларимиз ҳам бир: инсонлар манфаати, халқлар тинчлиги, фаровонлиги йўлидаги ривожланиш, интилиш ва ўзаро мулоқотда бўлиш...\nЎзбекистон электрон ОАВ Миллий ассоциацияси бошқаруви раиси ўринбосари – бош директор, Ўзбекистонда хизмат кўрсатган маданият ходими.


Таҳририятга Ички ишлар вазирлиги томонидан Самарқанд вилояти ҳокими Эркинжон Турдимов номига юборилган хат келиб тушди. Мазкур хатнинг ўзига хослиги шундаки, унда беш нафар фуқаронинг номи келтирилган. Улар юқори идораларга мурожаат қилишни режалаштираётганидан огоҳлантирилган.\nХатда бу фуқаролар ҳозирги кунга қадар ўз мурожаатлари ижобий ҳал бўлмагани боис, Kun.uz мухбирига мурожаат қилишгани, сайт ёрдамида намунавий уйлардаги муаммоларни интернет тармоғига жойлашгани маълум қилинади. Мурожаатчиларнинг манзили, исм-фамилиялари тўлиқ келтирилиб, яқин кунларда Тошкентдаги юқори турувчи органларга чиқишлари мумкинлиги ҳақида айтилган. Дарвоқе, «режалаштирган» ибораси қўлланган. Бу сўз одатда ижобий буёқ ташимайди (Атай намойиш ўтказишга ҳаракат қилиняпти, деган ибора келтирилмади).\nОчиғини айтиш керак, вазирликдан бу хатнинг келиши бежиз эмас. Чунки, Kun.uz сайтида эълон қилинган «Ургутдаги совуқ ва сифатсиз намунавий уйлар: ҳокимнинг пўписаси ва антитеррор ташрифи» сарлавҳали мақолада Ургут ҳокими Ботир Жабборов қабулига келган мурожаатчиларга «тили узунлиги» учун дакки берган ва истаса, «икки дақиқада кимлигини аниқлаб олиши» мумкинлигини айтганди.\nДарҳақиқат, ҳокимнинг пўписасидан бир кун ўтиб мурожаатчиларнинг уйига ички ишларнинг терроризмга қарши кураш бўлимидан вакил бориб, «рўйхатга олган». Шундан кейин ҳоким ҳазиллашмаган экан, деган хаёлга борганди фуқаролар.\nОдамни қўрқитадиган бир ҳолат бор. Ҳоким мурожаатчиларга пўписа қилганди, мурожаатчиларнинг уйига терроризмга қарши кураш бўлими борди ва Ички ишлар вазирлигидан юқоридаги хат вилоят ҳокимига келди!\nСавол туғилади. Ургут тумани ҳокимига фуқаролар ўз муаммосини айтиб боришса, жиноятчи ҳисобланадими? Уларнинг шахсини «икки дақиқада» аниқлаш учун кетадиган вақт муаммо ечимига қаратилмайдими? Борингки, арз қилиш ҳақидаги меъёрлар Ургутда ишламайдими?\nЯна савол. Ички ишлар вазирлиги ҳар доим ҳам шу каби мурожаатчилар ҳақидаги ахборотни вилоят ҳокимларига жўнатиб турадими? Бу қандай ишлаш тартиби? Мақсад нима? Қўрқитишми, тийишми, эзишми?\nЯна савол. Энди вилоят ҳокими Турдимов нима қилади? Нима қилиши керак? Вазирликдан бу маълумотларни ҳокимлик сўраб олганми?\nИчки ишлар вазирлигининг Самарқанд ҳокимига юборган хати, ҳоким пўписасидан кейин мурожаатчиларнинг уйига терроризмга қарши кураш бўлимининг «ташрифи» юзасидан тегишли ташкилотлардан жўяли изоҳ кутиб қоламиз.\nЯқинда Kun.uz сайтида «Ургутда ЭИЗга яқин уйлар бузилиши мумкин. Ҳокимлик ҳудудда нима режалаштирилганидан бехабар» сарлавҳали мақола ҳам эълон қилинганди. Шундан сўнг, туман кенгаши сессиясида маҳаллий депутат ҳокимлик ва саноат зонасининг ёнини олиб, сайтни иғвогарликда айблаганди. Бир муддат ўтиб, Kun.uz'ни иғвогарликда айблаган депутат бунинг учун узр сўраганди.\nUPD: Ички ишлар вазирлиги матбуот хизмати раҳбари Шоҳрух Ғиёсов ҳолат бўйича изоҳ берди.\n«Мазкур хат вилоят ҳокимлигига фуқароларнинг маълум муаммоларини қисқа муддатда ҳал этиш зарурлиги, ечимини топмаётган масалалар фуқароларнинг норозилигини келтириб чиқариши мумкинлиги, бу эса ўз навбатида улар томонидан юқори турувчи идоралар олдида норозилик намойишларини ўтказиш оқибатида жамоат тартиби бузилиши ҳолатларига олиб келиши мумкинлиги ҳақида огоҳлантириш мақсадида юборилган.\nМаълумот тариқасида, Ички ишлар органларининг асосий вазифаларидан бири ҳуқуқбузарликларнинг олдини олиш ва профилактикасидан иборат. Жумладан, аҳолининг маиший муаммолари ҳал этилмаслиги оқибатида келиб чиқиши мумкин бўлган ҳуқуқбузарликларнинг олдини олиш борасида барча давлат органлари ва ҳокимликларга тақдимнома киритиш амалиёти йўлга қўйилган», – дейилган изоҳда.\n14:26 / 25.07.2021\nСамарқанд вилоятида чорва молларининг асосий қисми аҳоли томонидан боқилаётгани маълум қилинди


«Ўзмиллийбанк» АЖ ва «Visa International»дан «Яшил...\n21.10.2020 11:02 0 998\nЯқинда «Ўзмиллийбанк» АЖнинг VISA International халқаро тўлов тизими билан комиссиясиз Visa Direct ўтказмалари бўйича қўшма акцияси якунланган эди. Бироқ Банк Visa билан ҳамкорликда навбатдаги совринли қўшма акцияни бошлаб юборди.\nЯнги акция Ўзмиллийбанкнинг Visa карталари эгалари ўртасида 2020 йил 15 октябрдан 2021 йил 31 мартгача ўтказилади. Унда Visa тўлов карталарининг барча турлари жалб қилинган - Virtual, Classic, Gold, Platinum, Миллий Банк-МАК Visa GOld кобренд картаси, Миллий Банк-МАК Visa Platinium картаси, Infinite.\nШундай қилиб, экологияни сақлаш, спортни ва соғлом турмуш тарзини қўллаб-қувватлашга ўзимизнинг катта бўлмасада ўз ҳиссамизни қўшиш ғояси туғилди. Юқорида санаб ўтилганларнинг бир тимсоли сифатида ажойиб мукофотлар билан «Яшил акция» пайдо бўлди.\nИқтисодиёт 02/11, 12:20\n«Ўзмиллийбанк» АЖ Банклараро бирлашмаси Кенгашининг XVI йиғилишида иштирок этди


921 Ўқиш режими + -\nАбу Абдуллоҳ Нўъмон ибн Башир розияллоҳу анҳудан ривоят: «Мен Расулуллоҳ соллаллоҳу алайҳи васаллам шундай деганларини эшитдим: «Дарҳақиқат, ҳалол нарсалар аниқдир, ҳаром нарсалар ҳам аниқдир. Иккисининг ўртасида эса шубҳали бўлган нарсалар ҳам борки, кўпчилик уларни билмайди. Бас, кимки шундай шубҳали нарсалардан ўзини эҳтиёт қилса, динини ҳам, номус-обрўсини ҳам покиза асраб қолади.\nБунинг мисоли бировнинг қўрғони атрофида сурувни ўтлатиб юрган чўпонга ўхшайди. У қўйларининг бехосдан ўша қўрғонга ҳам кириб кетишидан омонда бўлмагани сингари, шубҳали нарсалардан ўзини эҳтиёт қилмаган киши кейинчалик ҳаромга ҳам аралашиб қолади. Огоҳ бўлинг: ҳар бир подшонинг қўрғони бўлади! Огоҳ бўлинг: Аллоҳнинг қўрғони Унинг ҳаром қилган нарсаларидир! Огоҳ бўлинг: жасадда бир парча гўшт борки, агар у соғлом бўлса, бутун жасад соғ-саломат бўлади! Агар у айниса, жасаднинг қолган қисми ҳам бузилади. Огоҳ бўлинг: у парча гўшт – қалбдир»!\nШубҳасиз, бу улуғ ҳадис Исломнинг асосини ташкил этадиган ҳадислар қаторига киради. Бир гуруҳ олимлар бу ҳадисни Исломнинг учдан бири деб васфлаганлар. Имом Абу Довуд эса уни Исломнинг тўртдан бири деб атаганлар. Лекин ҳадиснинг мазмунига чуқурроқ разм солган киши унда Исломнинг деярли барча жиҳатлари қамраб олинганига гувоҳ бўлади. Чунки у ҳалол-ҳаромни, шубҳали бўлган нарсаларни ҳамда қалбни ислоҳ қилувчи ва уни бузувчи омилларни баён қилади. Бу эса шариат аҳкомларини, унинг асосий қоидаларини ҳамда шу қоидалардан келиб чиқадиган бошқа аҳкомларни билишни тақозо этади. Ушбу ҳадис тақво негизи бўлган шубҳадан йироқ юриш масаласида асос ҳисобланади.\n1. Ҳалол ҳам, ҳаром ҳам аниқ. Аммо у иккисининг ўртасида шубҳали нарсалар бор.\nИмом Нававий ушбу ҳадис шарҳида айтадилар: «Нарсалар уч қисмга бўлинади:\n— Ҳалоллиги очиқ-равшан бўлган нарсалар, масалан, нон емоқ, гапирмоқ, юрмоқ каби.\n— Ҳаромлиги очиқ-равшан бўлган нарсалар, масалан, ароқ ичиш, зино қилиш каби.\n— На ҳалоллиги ва на ҳаромлиги аниқ бўлган иштибоҳли нарсалар. Уларнинг ҳукмини кўпчилик билмайди. Уламолар эса оят-ҳадис ҳужжати билан ёки қиёс орқали уларнинг ҳукмини биладилар. Демак, бирон нарсанинг ҳалол ёки ҳаром эканлигида иштибоҳ туғилса ва бу борада оят-ҳадисдан ва ижмодан далил топилмаса, мужтаҳид олим шу мавзуда ижтиҳод қилиши ва шаръий далил билан ўша ноаниқ нарсани ҳалолга ёки ҳаромга нисбатлаб бериши лозим бўлади».\nАммо тақво қилиш даъвоси билан аслида ҳаром бўлиши эҳтимоли жуда ҳам йироқ бўлган нарсалардан-да тийилиб, васвасага тушиш нотўғри. Бундай қилиш тарк қилинмоғи афзал бўлган шубҳалар жумласига кирмайди. Мисол учун, ҳеч бир ҳужжатга эга бўлмай туриб, биронтасига уйлансам-у, келин менга номаълум тарафдан маҳрам бўлиб чиқса, нима қиламан, деб қўрққанидан уйланмай юриш ёки нажосат аралашган бўлса-чи деб, чўлда топилган сувни истеъмол қилмаслик каби «эҳтиёткорликлар» тақводан эмас, балки шайтоний бир васваса, холос.\n2. Иштибоҳли нарсалар ҳам ўз навбатида бир неча хил бўлади.\nРасулуллоҳ соллаллоҳу алайҳи васаллам дедилар: «Гоҳида мен аҳли аёлим ҳузурига кирганимда, тўшагим устида ётган хурмога кўзим тушиб, уни емоқчи бўлиб қўлимга оламан-да, кейин унинг закот ёки садақа молларидан бўлиши мумкинлигидан қўрқиб, ташлаб юбораман». (Бухорий, Муслим ривоятлари).\n3. Шубҳалардан йироқ бўлиш ҳақида салафлардан қилинган нақллар.\nАбу Дардо розияллоҳу анҳу шундай деганлар: «Комил тақво – банданинг Аллоҳ таолодан ҳатто заррача нарса хусусида ҳам қўрқмоғи ва ўзи билан ҳаром ўртасига тўсиқ қўйиш мақсадида ҳаром бўлиши эҳтимолидан қўрқиб, баъзи ҳалол нарсаларни ҳам тарк қилмоғидир».\nҲасан Басрий айтадилар: «Тақводор кишиларда тақво шу даражага бориб етадики, улар ҳаромдан қўрққанлари боис, кўпгина ҳалол нарсалардан ҳам тийилиб турадилар».\nСуфён Саврий айтадилар: «Тақводор кишилар одатда тақво қилинмаса ҳам бўлаверадиган масалаларда ҳам ўзларини тийганликлари боис тақводор деб номландилар».\nИбн Умар розияллоҳу анҳудан: «Мен ўзим билан ҳаром нарсалар ўртасида аслида ҳалол нарсалардан иборат бир парда қўйиб, уни ҳеч қачон бузмасликни хоҳлар эдим».\nСуфён ибн Уяйна айтадилар: «Банда токи ўзи билан ҳаром ўртасида ҳалолдан бўлган бир тўсиқ қўймагунича ҳамда гуноҳ ва шубҳали нарсаларни ҳам тарк қилмагунича иймон ҳақиқатига эриша олмайди».\nАбу Бакр розияллоҳу анҳудан собит бўлишича, у киши бир марта билмаган ҳолда шубҳали нарсани еб қўйганлар. Сиддиқ разияллоҳу анҳуга ҳалиги нарсанинг шубҳали эканлиги айтилгач, дарҳол бармоқларини оғзиларига тиқиб, қайт қилиб ташлаганлар.\n— Замзам сувидан ичмайсизми? – деб сўрадилар. Шунда у киши:\n— Агар ўзимнинг идишим бўлганида, ичардим, – дея жавоб бердилар.\nБу билан у киши ўша идишларнинг ҳаммаси султоннинг молидан эканлигига, султоннинг молига эса баъзи мўминлардан зулман олиб қўйилган моллар ҳам аралашганлигига ишора қилган эдилар.\n4. Ҳар қандай подшонинг ўз қўрғони бор, Аллоҳнинг ердаги қўрғони У ҳаром қилган нарсаларидир.\nҲадисда бу масала зикр қилинишидан мақсад, одамлар кўра оладиган ва сезги аъзолари ёрдамида билишлари мумкин бўлган нарса мисолида улар кўра олмайдиган, улар идрокидан ташқарида бўлган бошқа нарсани баён қилишдир.\nАллоҳ субҳанаҳунинг ҳам ерда шундай қўрғони бўлиб, у маъсиятлар ва тақиқланган ишлардан иборат. Шунинг учун ким бирон маъсият ёки ҳаром иш қилиб қўйса, дунё ва охиратда Аллоҳнинг жазосига учрайди. Ким шубҳали амалларни қилиб юриш билан бу қўрғонга яқинлашадиган бўлса, тез орада ҳаромга кириб қолиши ҳам мумкин.\n5. Қалб салоҳияти.\n«Ақл аслида юракда бўлади, инсон миясидаги ақл ҳам аслида юракдаги ақлдандир» деган тушунчага шофеийлар айни ҳадисни далил келтирганлар. Бу сўзларига улар қуйидаги оятни ҳам ҳужжат қилганлар: «...Уларнинг қалблари ҳеч нарсани англамайди...» (Аъроф сураси, 179-оят).\nФайласуф ва мутакаллим олимлардан ҳам шунга ўхшаш нақллар ривоят қилинган. Аммо Абу Ҳанифа мазҳабларига кўра ақл миядадир. Табиблар ҳам шундай дейишади. Бунга улар қачон инсон мияси ишдан чиқса, унинг ақлдан озишини ҳужжат қилиб келтирганлар. Тиббиёт ва анатомия илмидан ҳозиргача маълум бўлиб турган нарса шуки, бевосита фикрлаш манбаси мияда жойлашган. Негаки барча сезги аъзолари миядан содир бўлаётган буйруқларга биноан ишлайди.\nУшбу ҳадисда қалбнинг маънавий салоҳияти назарда тутилган бўлиб, унинг маъноси киши кўнглининг Аллоҳдан бошқа ҳеч ким билолмайдиган энг ичкари жойларидан бошлаб салоҳиятли бўлиши демакдир. Ибн Мулаққиннинг «Ал-Муин ало тафаҳҳуми Арбаин» китобида шундай ворид бўлган:\n«Қалбнинг салоҳияти беш нарсададир:\n3 ) тунда қоим бўлиб, намоз ўқиш;\n5) солиҳ кишилар суҳбатида бўлиш».\nМен шунга яна бир нарсани – ҳалол луқмани ҳам қўшган бўлардим. Менимча, ана шу нарса барча салоҳиятнинг аслидир. Таомни уруғ десак, амал унинг мевасидир. Агар таом ҳалолдан бўлса, у ҳалол ишлар тарзида мева беради, ҳаромдан бўлса, унинг меваси ҳам ҳаром ишлар бўлиб униб чиқади. Агар таом иштибоҳли бўлиб кирса, шубҳали ишлар тарзида униб чиқади.\nСаломат қалб Аллоҳ азза ва жалла ҳузурида нажот топиш аломати ҳамдир. «У шундай кунки, унда на мол-давлат ва на фарзанд-зурриётлар ёрдам берур. Магар Аллоҳ ҳузурига саломат қалб билан келган кишигина нажот топади». (Шўро сураси, 88-89-оятлар).\nНабий соллаллоҳу алайҳи васаллам ҳам дуоларида шундай дер эдилар: «Парвардигоро, сендан саломат қалб беришингни сўрайман».\nИмом Нававий айтадилар: «Қалбнинг саломат бўлиши – хиёнат, адоват, ҳасад, хасислик, бахиллик, кибр, ўзгалар устидан кулиш, риё, сумъа, макр, ҳирс, тамагирлик, тақдирдан норози бўлиш каби ички иллатлардан саломат бўлиш билангина ҳосил бўлади». Ибн Ражаб айтадилар: «Саломат қалб ҳамма офат ва ёмонликлардан соғ бўлган қалб деганидир. Бу эса Аллоҳга муҳаббат билан тўлган, Унинг Ўзидан ҳам, Ундан узоқлаштирадиган ҳар қандай амалдан ҳам қўрқишдан бошқа нарса қолмаган қалб демакдир». Ҳасан Басрий бир кишига айтдилар: «Қалбингни даволагин. Зеро, Аллоҳ ўз бандаларидан талаб қилган нарсаси улар қалбларининг саломат бўлишидир».\nСАУДИЯ АРАБИСТОНИ ТАРИХИДА 1 МАРТА АЁЛ КИШИ ДЕПУТАТ ЭТИБ САЙЛАНДИ Саудия Арабистони тарихида илк бора шаҳар ҳокимиятига депутат этиб аёл киши сайланди. давоми...\n19:52 / 24.02.2017 2654\nАлбатта, Рамазон ойи Аллоҳ таолонинг мўмин бандаларига берган улуғ неъматларидандир. Бу ой раҳматлар ёғиладиган, гуноҳ ва хатолар кечириладиган, ажр ва давоми...\n10:22 / 07.03.2017 1982\nРаҳматли бувам «Аллоҳ таолонинг барча ишларида ҳикмат бор», дер эдилар. Зарҳал ҳарфлар билан ёзиладиган бу сўзнинг тасдиғини ўз ҳаётимда кўрдим. Келинг, сизга давоми...\n05:05 / 07.03.2017 2694\n04:31 / 10.11.2016 1936


СИРДАРЁДА ИШЛАБ ЧИҚАРИЛГАН МАҲСУЛОТЛАР ЕВРОПА ВА АМЕРИКАГА ЭКСПОРТ ҚИЛИНАДИ | Sirdaryo viloyati hokimligi rasmiy veb-sayti\nУшбу лойиҳалардан бири – юмшоқ контейнер кўринишидаги қадоқлаш маҳсулотларини ишлаб чиқаришдир. Умумий қиймати 26 миллион АҚШ доллари бўлган мазкур лойиҳа доирасида корхонага Австриянинг “Starlinger & Co. Gessellshaft m.b.H” компаниясининг замонавий технологиялари ўрнатилади.\nИшлаб чиқаришнинг тўла қувват билан ишга туширилиши натижасида йилига 29 минг тонна қўшимча қийматга эга тайёр маҳсулот ишлаб чиқарилади. Эътиборлиси, маҳсулот корхонанинг йиллик экспорт тушумларини 60 миллион АҚШ долларигача ошириш имконини беради.\n2020 йилнинг охирига қадар ишга туширилиши мўлжалланаётган мазкур йирик лойиҳа натижасида 800 нафар йигит-қиз муқим иш ўрнига эга бўлади.


Францияда органик олманинг янги "Pixie Bio" нави яратилди • EastFruit\nБош саҳифа › Янгиликлар › Францияда органик олманинг янги «Pixie Bio» нави яратилди\nФранцияда органик олманинг янги «Pixie Bio» нави яратилди\nМуаллиф: EastFruit 10 Сен 21 10 Сен 21 012\nБу йил Франциянинг «Blue Whale» номли мева етиштирувчи компанияси «Pixie Bio» навли янги органик олмани сотувга чиқарди.\nБу олманинг қарийб 1500 тонна ҳажмдаги умумий ҳосили сентябрдан ноябрга қадар чакана савдо тармоқларида сотилади, деб хабар бермоқда FreshPlaza.\n«Гаронна водийсида етиштирилган Pixie Bio навли олма мавсум бошида органик эталонни белгилаши ва истеъмолчиларни ўзига жалб қилишига умид қиламиз. У қарсилдоқ, ширин ва хушбўй бўлиб, ёрқин қизил рангги ва жалб қилувчи ташқи кўриниши билан эътиборни тортади. Бу олма, шунингдек, Парша касалликларига чидамли бўлгани учун органик боғларда ўстиришга жуда мос», дейди Blue Whale компаниясининг органик бозор менежери Бенжамин Винсент.\nEastFruit илгари хабар берганидек, боғбонлар учун яна бир қийин мавсумнинг истиқболини ҳисобга олган ҳолда минтақадаги олма бизнесида мавжуд мушкул вазиятга эътибор қаратиш мақсадида EastFruit янги #freshapplecrisis хештегини ишга туширмоқда. Биз олмани мақбул нархда сотишдаги қийинчиликлар ҳақида ижтимоий тармоқлар орқали маълумот берадиган ҳар бир кишига ушбу хештегдан фойдаланишни таклиф қиламиз.\nЎзбекистон олти ой ичида рекорд миқдорда олма импорт қилди\nЎзбекистон ва Туркманистон бу йил Эрондан олма импортини кескин оширди\nEastFruit 21 Апр 22 20 Апр 22


Испанияда ўйнаётган Хожиакбар Шамсутдинов Серхио Рамос тўп тепган клубга ўтишга яқинлиги, Ўзбекистон чемпионатида ўйнамасли ва бошқалар ҳақида\n5 июль, 2017, 18:52\nБиласизми, Испанияда ўзбекистонлик футболчи фаолият олиб боради. У Хожиакбар Шамсутдинов. Ушбу ном сиз учун янгилик бўлганлиги боис уни сизларга қисқача таништириб ўтамиз. Кейин эса ташкил қилган сухбатимизни ҳавола қиламиз.\n1996 йил 28 июль куни Андижон шаҳрида таваллуд топган. 3-4 ёшигача Андижонда яшаган Хожиакбар Шамсутдинов Тошкентга кўчиб кетади. Пойтахтдаги халқаро мактабда таҳсил олади. Футболга жиддий тарзда эътибор бериш 10 ёшидан бошланган. Шунда биринчи бўлиб “Пахтакор”га борган. Ярим йил футбол билан шуғулланган Хожиакбар ўқишни бир мунча ташлаб қўяди. Бу эса ота-онасига ёқмай уни футболдан четалтади. Аммо орадан 3 йил ўтиб яна футболга қайтади. Дастлаб “Ливерпуль-Ташкент” клубида тўп тепган. У ердаги биринчи мураббийи Ахмад Сагдиев. Ушбу жамоада бир ярим йил фаолият олиб борган ва катта футболга қадам қўя бошлаган. Шундан сўнг “Пахтакор”га ўтиб, Дилшод Нуралиев қўл остида шуғулланган. 14-15 ёшигача “шерлар” академиясида таҳсил олган ҳужумчи испанияга кўрикка кетади. Ҳаммаси шундан бошланган.\nХожиакбар, дастлаб мана шу кўрик тўғрисида тўхталиб ўтсангиз?\n- Бу кўрик тўғрисида гапирадиган бўлсам, ўша пайтда “Пахтакор” ва Испаниянниг “Алькобендас” клуби ўртасида ҳамкорлик бўлган. Дастлаб “Реал” академиясига борганман. Бир мавсум “қироллик клуби” академиясида тўп тепганимдан сўнг кичик трансфер қилиб “Алькобендас”га ўтгандим. 18 ёшгача шу клубда ўйнадим. Кейин жароҳат олдим ва Мадридда операция қилинди.\nКейинчалик “Севилья”га бордим. У ерда академияда ва жамоанинг асосий таркиби билан ҳам машғулотлар ўтказдим. Ўтган йили эса “Триана” жамоасига бориб қўшилдим. Бу ривожланаётган клуб ҳисоланади. Таркибида жуда кўплаб ёшлар мавжуд. Ўз навбатида, биз 3-лигада иштирок этамиз. Умуман олганда Испанияда 5 та профессионал лига бор.\nТошкентдан Испанияга йўл олишингиз қандай содир бўлган? Яъни, қанақадир турнирда уларнинг скаутлари кузатганми ёки “Пахтакор” сизни тавсия қилганми?\n- “Пахтакор”ни ҳамкорлиги борлиги учун клуб мени тавсия қилган. Уларнинг мақсади “Пахтакор”даги футболчиларни кўрикдан ўтказиш бўлган. Қолаверса, ўша пайтда Испанияда турнир бўлган ва “Пахтакор”ни ҳамкорлик шартномаси қўл келган.\nКўрик давомида улар нималарни синовдан ўтказади?\n- Ҳозирда асосан ўйин. Жамоа билан доимги машғулот ўтказасиз ва ўйинда сизни кўриб чиқишади. Олдинлари ўзини талаблари бўлган. Ҳозир ундай эмас. Асосийси ўзингизни йўқотиб қўймасангиз бўлди. Қолаверса, бир, бир ярим ой синов муддати ҳисобланади.\n“Триана”да асосий таркибда майдонга тушасизми?\n- Бу мавсум жамоа таркибида 5 марта майдонга тушдим. Чунки жароҳат олиб операция бўлгандим. Шунинг учун 5 ўйин ўтказа олдим холос. 3 учрашувда асосий таркибдан ўрин олдим. Жароҳатдан қайтгач оз оздан имкония берилади.\nСиз қайси чизиқда тўп тепасиз?\n- Мен асосан ҳужумчиман. Лекин сал орқароқда ҳам ўйнай оламан. Аммо олдинги чизиқ мен учун қулай.\nТриана қайси шаҳарга яқинроқ?\nШу клубга алоқаси борми “Триана”ни?\n- “Триана” “Севилья”ни иккинчи жамоасидек кўринади. Аммо ундай эмас. Клуб раҳбарларининг ўзаро алоқаси бор. Чунки асосий тарнсферлар “Севилья” ва “Триана” ўртасида бўлади.\n“Триана” билан қанча муддатга шартнома имзолагансиз?\n- Жамоа билан яна бир йиллик шартномам бор. Қолаверса, “Ганс” клуби ҳам қизиқмоқда. У анча кучли жамоа саналади. Боз устига Серхио Рамос ҳам ўша ерда тўп тепган. Ҳозирда музокаралар кетяпти.\nМаошни сўраш ноқулай. Шунинг учун сизнинг маошингиз ҳаражатларингизга етадими?\n- “Триана” яхши маош беради. Барча ҳаражатларимни ўзим ойлигим орқали тўлдираман.\n3-лигада сиздан ташқари яна ўзбекистонлик футболчилар борми?\n- Йўқ. Испаниядан Ўзбекистонга фақат битта таклиф бўлган. Шунда мен кетганман.\nУшбу лигада хориждан ҳам ўйинчилар борми ёки асосан испанларми?\n- Асосан испанлар. Лекин бошқа давлатдан келиб тўп тепадиганлар ҳам етарликча. Масалан, Камерун, Гвинея, Африка, Чили каби давлатлардан футболчилар бор. Профессионал лига бўлгани учун ҳар хил мамлакатлардан келиб фаолият юритишади.\n“Триана” стадионига қанча одам сиғади?\n- Тахминан 20 мингга яқин томошабинни сиғдира олади.\nСтадион тўладими учрашувлар пайтида?\n- Ўйинга қараб киради мухлислар. Масалан охирги баҳсларда 10 мингдан кўпроқ ишқибоз келди. Лекин асосан 3-4 минг атрофида одам ташриф буюради. Муҳим беллашувларда стадион тўлади. Бу мавсумни 7-ўринда тугатдик. Шунинг учун унчалик ҳам кўп томошабин келмади.\nСевилья билан Трианани ораси яқин экан. “Севилья” клубидан мутахассис ёки футболчилар тажриба алмашгани чақириладими?\n- Йўқ. Унақа инсонлар келмайди. Чунки биз профессионал лигада тўп тепамиз.\nЎзбекистон клубларидан қизиқишлар борми сизга?\n- “Пахтакор”дан бўлган. Бошқа жамоалар ҳам Тошкентга келганимда шахсан ўзимга қизиқиш билдиришган. Лекин ҳозир бу ерда ўйнаш ниятим йўқ. Келажакда фақат миллий терма жамоада тўп тепиш ниятим бор.\nТурли ёшдаги терма жамоалардан таклифлик бўлганми?\n- Ҳа албатта. Олимпия терма жамоасидан таклиф бўлган. Лекин рад жавобини берганман. Мен фақат миллий терма жамоада ўйнашни истайман. Дилшод Нуралиевнинг 17 ёшликлар терма жамоасида ўйнаганман. У пайтда баъзи бир тушунмовчиликлар бўлган. Шунинг учун ҳозирча миллий термадан ташқари бошқа жамоаларда ўйнамайман.\nАгар Ўзбекистоннинг бирор бир клуби “Триана”дан 3 баробар кўп маош таклиф қилса қандай жавоб берасиз?\n- Йўқ қайтмасдим. Чунки бунақа таклиф Қатар клубидан тушган. Аммо унга ҳам рад жавобини берганман. Чунки ҳозир пулни эмас, футболни ўйлашим керак. Испания ва Ўзбекистон, қатар футболи ўртасида жуда катта фарқ бор. Мен у ерда қолиб Ла Лигада ўйнаган бириничи ўзбекистонлик футболчи бўлиш ниятим бор. Шунинг учун бу қарорим пул томонидан устун туради.\nҚатарни қайси клубларидан қизиқиш бўлган?\n- Агентимга мурожаат қилиганлиги учун аниқ эсимда йўқ. Улар бирдагҳнига ойлик масаласи билан чиқишган.\nАгентингиз ким ва қаси машхур футболчилар билан ишлаган?\n- Италиялик Сейби Карруба. У Италия чемпионатида ва Б серияда кўплаб ўйинчилари бор. Ла лига ва Сегундада ҳам мижозлари мавжуд. Уни футболчилари билан мен рақиб бўлганимиз учун қизиқмаганман қанақа машхур ўйинчилари борилигига. 70 дан ортиб мижоз билан ишлайди.\n“Триана”да ёки Испанияга борганингизда Ла Лиганинг бирор бир клубига қарши ўйнаганмисиз?\n- Ёшлар жамоалари билан ўйнаганман. Асоссий таркиб жамоалари билан тўқнаш келмаганман.\nТрианада қаерда яшайсиз?\n- Клуб базасида яшайман.\nБазада ўйин бўлмаган кунингиз қандай ўтади?\n- Эрталаб соат 6 да тураман. 10-15 минут ювунаман. Кейин озгина батантарбия қилиб 7 да нонушта қиман. 8 да эса майдонда бўламан. 9 дан 11 гача машғулотлар бўлади. Кейин ҳамао хоҳлаган ишини қилади. Кимдир китоб ўқийди... сўнгра 4 гача дам оламиз. Шундан сўнг ҳаво иссиқ бўлса бассейнда сузамиз. Машғулотларга бир соат олдин борамиз. Чунки кимдадир жароҳатлар бўлса жамоанинг шифокорлари массаж ёки зарурий чораларни кўришади. 7 дан 9 гача машғулот ўтказамиз. Шундан сўнг ухлаймиз.\nЎйин куни кўпроқ ухлаймиз. Энди кўп деганда 10-11 гача эмас. Кейин машғулот ўтказиб нонушта қиламиз. Сўнгра рақиб ўйинлари туширилган видеоларни кўриб чиқамиз. 2 саот рақиб ўйинларини ўрганиб чиққанимиздан сўнг дам оламиз. Шундан сўнг беллашувга ҳамма хонада ўзини тайёрлайди.\nЭнг узоқ масофа қанчани ташкил қилади ва у ерга нимада борилади?\n- Энг узоқ масофа 5 соат. У ерга клубнинг ўз автобусида борилади.\nТриана аҳолиси асосан қайси спорт турига қизиқади?\n- Испанияни барча шаҳарларида аҳоли асосан фақат футболга қизиқади. Ҳатто у ерда 3 ёшлик болаларни клуби бор. Улар иштирок этадиган 4 та лига мавжуд. Бу Андулусия, Каталония ва мадридда бор.\nИспанияда ҳужумчиларга нималар алоҳида ўргатилади?\n- Испанияда ҳужумни тугатиш талаб этилади. Бош билан яхши ўйнай олсангиз улар учун катта плюс. Чунки Испанияда бўйи баланд ҳимоячилар кам. Шунинг учун ўйинда ҳаводаги имкониятдан фойдаланиш керак. Машғулотларда барча чизиқда ўйнайдиган футболчилар алоҳида шуғулланишади.\nСиз бир кунда неча соат шуғулланасиз?\n- Минимум 5 саот. Баъзида 7-8 соат ҳам машғулотларда бўламан.\nЖароҳат олган пайтингизда операция бўлгансиз. Шунда ҳаражатларни клуб кўтардими?\n- Албатта. Чунки клуб либосида жароҳат олсангиз барча ҳаражатларни жамоа тўлаб беради. Қолаверса, бонус ҳам берилади. Чунки жамоа шани учун курашганингизга.\nОлий лигани кузатасизми?\n- Биъзида. Лекин деярли кузатмайман. Ким чемпион бўлганини эшитиб қоламан.\nЎзбекистонга келганингизда чемпионатнинг бирор бир ўйинига тушганмисиз ёки телевизор орқали томоша қиласизми?\n- Бир икки марта “Пахтакор”ни ўйинига кирганман. Асосан Тошкентга келганимда ТВ орқали томоша қилардим.\nУчрашувлар сизда қандай тассурот қолдирган?\n- Бизни лигадан кейин бу чемпионатни кўрганимда озгина секинроқ эканлигини кўрдим.\nОлий лигамизни Испаниянинг қайси лигасига ўхшатиш мумкин?\n- 4 ёки 5 лигага ўхшатиш мумкин. Бизни лига жуда кучли. Тўртинчи лигадаги аксарият жамоалар “Локомотив” ёки “Бунёдкор”ни ютиб қўя олади. Агар Ўзбекистонни бирор бир кучли клби борса биринчи йили чемпион бўла олмайди. Чунки клубларимизни кўп учрашувларини кузатганимда ўйин асосан бир тайм бўлади. Иккинчи бўлимга кучи етмай қолади. Жисмоний жиҳатдан оқсайди. Испанияда 90 дақиқадан сўнг яна шунча ўйнай олади. Ўзимни оладиган бўлсам, менинг жисмоний ҳолатим ҳам оддий ҳисобланади. Уларнинг жисмоний ҳолати жуда кучли.\nЎзбекистон терма жамоасининг ўйинларини кузатиб борасизми?\n- Ҳа кузатаман.\nСиз Тошкентдалигингизда миллий терма жамоамизни ўйинларини кўриш имконияти кўп бўлган. Айтингчи, ҳозирги таркиб термани олдингиси билан фарқи борми?\n- Бор, албатта. Ҳозир терма жамоамизда тезкор футболчилар сони ортган. Лекин шунча вақт мобайнида Ўзбекистон олдинга бир қадам ташлаган бўлса, бошқа термалар 2-3 карра кучайиб кетган.\nЎзбекистон терма жамоасида сизга ёққан футболчи ким?\n- Ҳозирча Сардор Рашидов. Тўғри у қанотда тўп тепади. Аммо майдонда нима қилиш кераклигини яхши биландиган футболчилардан. Тезкор ва дарвоза томон зарба бера олади. Терма жамоамизда рақиб дарвозасига зарба берадиган футболчилар жуда кам.\nИспанияда гол ура олмаса ҳам камида 7 марта рақиб посбонини тахликага сола олади.\n“Триана”нинг ўйин услуби қандай?\n- Биз асосан пасларга эътибор берамиз. Қарши ҳужумларга асосланган ўйин намойиш этамиз.\nЖамоадан қайси машхур футболчи чиққан?\n- Ҳозир жаҳон даражасидаги ўйинчи чиқмаган.\nЎзбекистонга бир йилда нечи марта класиз?\n- Бир йилда 1-2 марта келиб тураман.\nОила аъзоларингиз футболга қизиқишадими?\n- Қизиқишади. Лекин жуда унчалик даражада эмас.\nҚаттиқ жароҳат олганингизда оила аъзоларингиз футболни йиғиштирасан деган пайтлари ҳам бўлганми?\n- Ҳа бундай ҳолат бўлган. Биринчи жароҳатимдан кейин Испания операция қилинган. Шунда уйдагилар футболни тугатасан дейишган. Мен агар футбол билан шуғулланмайдиган бўлсам жарроҳлик столига ётмасдим деб айтганман. Инсон нимагадир эришиши учун қийинчиликларни енгиб ўтиши керак.\nҚайси клубга мухлислик қиласиз?\n- Биринчи “Триана”. Кейин “Реал”.\nҚайси ҳужумчига ҳавас қиласиз?\n- Жаҳон бўйича оладиган бўлсак, Златан Ибрагимовичга ҳавас қиламан. Бу футболчининг ўз ҳарактери бор. У ҳақида кўп ўқиганман, видеоларини томоша қиламан. Ибра менинг кумирим. Унинг ҳаракатларини қилишга уринаман. Қолаверса. Златан менинг стилимдаги ҳужумчи.\nГерманияда футбол бор кунлари аҳолига ишдан эртароқ кетишга руҳсат берилади. Бу борада Трианада ҳам мухлисларга шароитлар яратиб берилганми?\n- Нафақат Трианада, балки бутун Испанияда ҳам футбол бор кунлари одамларга ишидан эртароқ жавоб берилади.\nҚайси тилларни биласиз?\n- 4 та тилни биламан. Ўзбек, рус, инглиз ва испан тилини. Шунинг учун Испанияда яшаш муаммо эмас.\nХожиакбар вақтингизни аямасдан бизнинг таклифимизга рози бўлганингиз учун раҳмат. Ўз орзуларингиз сари ташлаётган қадамингиз дадил бўлишини тилаб қоламиз.\n- Сизларга ҳам раҳмат. SPORTS.uz ижодкорларига ҳам омад тилаб қоламан.


Энг катта ҳақ олувчи футболчи ва мураббийлар маълум қилинди\n20:35 / 27.03.2017\n«Реал» жамоасининг португалиялик ҳужумчиси Криштиану Роналду 2016-2017 йилларда энг кўп даромад олган футболчи бўлди. France Football маълумотига кўра у «Барселона» жамоаси вакили Лионель Мессини (76,5 миллион доллар) ортда қолдириб, 87,5 миллион евро (95,3 миллион доллар) ишлаган ҳолда биринчи ўринда.\nЭнг кўп ҳақ тўланган футболчилар рўйхатида 3-ўринни 55,5 миллион евро билан Мессининг жамоадоши Неймар эгаллади. Ундан кейинги поғоналарда уэльслик Гарет Бейл (41 миллион евро) ва Хитой суперлигасининг «Хэбэй Форчун» жамоаси учун тўп сурувчи аргентиналик Лавесси (28,5 миллион евро) номлари қайд этилган.\nМанбага кўра, «Манчестер Юнайтед» мураббийи Жозе Моуринью - 28 миллион евро даромади билан энг кўп ҳақ тўланувчи мураббий сифатида эътироф этилган.\nFrance Football мазкур рўйхатни тузишда 2016-2017 йилги маош, бонус ва даромадларга асосланганини маълум қилди.\nМесси Роналду France Football\nЧарм курткали ва кўзи кўкарган «хитойлик» Роналду - дунёнинг энг яхши футболчиси


Президент Чирчиқ дарёси бўйидаги қурилиш жараёнларини бориб кўрди\n01:14 / 26.06.2021\nЧирчиқ дарёси ўзанини торайтириш ҳисобига 210 гектар қўшимча ер очилади. Очилган ерда босқичма-босқич инфратузилма объектлари қурилади. Президент истироҳат масканларини кўпайтириш бўйича топшириқ берди.\nПрезидент Шавкат Мирзиёев 31 май куни Чирчиқ дарёси бўйини ободонлаштиришга оид лойиҳа тақдимоти билан танишган эди.\nПрезидент матбуот хизмати маълумотига кўра, дарёнинг Тошкент шаҳридан ўтган қисми 16 километрни ташкил этади. Ушбу масофада ўзанни қисқартириб, турли инфратузилма объектлари барпо этиш режалаштирилган. Биринчи босқичда Оҳангарон ва Бектемир кўчалари оралиғидаги 5 километр тартибга келтирилмоқда.\nПрезидент 26 июнь куни бу ердаги қурилиш жараёнини кўздан кечирди.\nБу қисмдаги ишлар 2021-2022 йилларда амалга оширилади. Натижада 34 гектардан зиёд майдон ҳосил бўлади.\nШавкат Мирзиёев бу ҳудуд шаҳар экологияси учун муҳимлигини таъкидлаб, кўпроқ дарахтлар экиш, аҳоли учун рекреацион жойларни кўпайтириш бўйича кўрсатмалар берди.\nШу ерда Тошкент шаҳри ва туманлари ҳокимлари, сектор раҳбарлари, маҳалла раислари билан йиғилиш бўлиб ўтди.


Автор работы: Пользователь скрыл имя, 13 Сентября 2011 в 16:37, диссертация\nКириш ………………………………………………………………… 3\nI. Акциядорлик жамиятида молиялаштириш тамойилларини жорий этиш асослари ....................................................................... 7\n1.1. Акциядорлик жамияти корхоналарида молиявий ресурснинг моҳияти, мақсади ва вазифалари. Корпоратив мулкчилик шаклининг хусусиятлари......................................................................\n1.2. «Катта қўрғон ёғ мой» ОАЖ да пул оқимлари ҳисоботи шаклланиши…………….................................................................. 14\n1.3. «Катта қўрғон ёғ-мой» ОАЖда пул оқимлари қийматини баҳолаш услуби, пул оқимларининг турли қийматлари ………… 24\nII. Акциядорлик жамияти фаолиятининг молиявий таҳлили 30\n2.1. «Катта қўрғон ёғ мой» ОАЖда инвестиция лойиҳаларини баҳолаш ва амалга ошириш муаммолари таҳлили ……………......... 30\n2.2. «Катта қўрғон ёғ мой» ОАЖ капитал жалб этиш имкониятлари ва акциялар бўйича дивиденд сиёсати ……….........\n2.3. Корхонада соф айланма капитални самарали бошқариш амалиёти ……..................................................................................... 46\nIII. Бозор иқтисодиёти шароитида хиссадорлик жамиятлари молиясини маркетинг асосида такомиллаштириш\n3.1 Бозор шароитида «Каттақўрғон ёғ мой» ОАЖ махсулот сотиш ҳажмини ошириш йўллари ...................................................................\n3.2 Маркетингни жорий этиш асосида корхона фойдасини ошириш бўйича таклифлар………....................................................................... 55\nХулоса ва таклифлар ....…………………………………………… 59\nСкачать целиком (125.88 Кб) Сколько стоит заказать работу?\n“МОЛИЯ ВА СОЛИҚЛАР” кафедраси\nЮлдашева Шоҳиста Махмаджановна\nМутахассислик: 5А340601 “Давлат маблағларини бошқариш”\nМагистрлик даражасини олиш учун ёзилган\nИлмий раҳбар: и.ф.д. проф. Қўчқоров А.Х.\nФойдаланилган адабиётлар руйхати ………….………………… 65\nЎзбекистон Республикаси мустақил суверен давлат бўлганига ва мустақилликка эришганига қарийб 16 йил бўлади. Бу давр ичида мамлакат миқёсида сиёсий, иқтисодий, ижтимоий соҳада бир қатор салмоқли ишлар амалга оширилди.\nРеспублика мустақилликка эришиб, режали иқтисодиётдан фарқли ўлароқ, бутун дунё мамлакатларида мавжуд бўлган иқтисодий тизимлар асосида, бозор иқтисодиётига босқичма-босқич ўта бошлади.\nДиссертация ишининг долзарблиги. Мамлакатимизда иқтисодий ислоҳатлар тобора чуқурлашмокда, миллий иқтисодиётни бозор муносабатларига тўла ўтказиш давом этмоқда. Мустақиллик даврларида иқтисодий жиҳатдан кўламли ишлар амалга оширилган йўналиш бу хусусийлаштириш жараёни бўлиб, ҳукумат томонидан ривожланган мамалакатларда бўлгани каби бозор иқтисодиётига хос молия бозори инфратузилмаси яратилди.\nМамлакатда мавжуд корхоналарнинг асосий қисми давлат тасаруффидан чиқарилиб, хусусийлаштирила бошланди. Давлат тасарруффидан чиқариш ва хусусийлаштиришга туртки бўлган асосий омил бу мулкни ҳақиқий эгасига топшириш орқали мамлакат иқтисодиётида эркин рақобат муҳитини яратиш долзарб масалалардан бири ҳисобланади.\nДавлат мулкини хусусийлаштириш натижасида барча корхоналар корпоратив мулк шаклидаги акциядорлик жамиятлари, масъулияти чекланган жамиятларига ва бошка мулкчилик шакли асосида юзага келган корхоналарга айлантирила бошланди. Ўз навбатида бу акциядорлик жамиятлари учун тегишли муҳитни яратиш, фаолият кўламини барқарорлаштириш, бозор иқтисодиёти механизмларига мувофиқлаштириш, оптимал қарорлар қабул қилиш каби муаммоларни юзага чиқаради.\nШунингдек, бир қатор корхоналар томонидан ўта қулай ва камҳарж бўлган облигациялар чиқариш орқали ўз фаолиятларини молиялаштириш имкониятлари тажрибаси ўрганилади. Бунинг учун, ушбу тажрибани қўллаш, амалга оширишда мамалакатда норматив хуқуқий база яратилиши муҳимлиги кўрилади.\nМавзунинг ўрганилганлик даражаси. Хиссадорлик жамияти корхоналарида молиявий фаолият бўйича инвестицион лойиҳаларини баҳолаш ва уни амалга ошириш, соф капитал айланмасини бошқари, пул оқимлари қийматини баҳолаш, пул оқимлари бўйича ҳисоботни шакллантириш, бозор шароитида корхона фойдасини ошириш билан боғлиқ муаммоларнинг айрим-назарий, услубий, амалий йўналишлари қатор олимлар ва мутахассисларнинг изланишларида ўз аксини топган. Хиссадорлик (акциядорлик) жамияти корхоналари фаолиятини тартибга солиш масалалари ҳорижлик бир қатор таниқли иқтисодчилар, жумладан Э.Доллан, Ж.Кейнс, В.Колесников, А. Красавина, О.Лаврушин томонидан ўрганилган. Ўзбекистон иқтисодчи олимларидан И.А. Каримов, Н.Сирожжидинов, Е.Абдуллаев, Ш.Абдуллаева, С.Бержанов, А.Қодиров, С.Норқобилов, О.Олимжонов, З.Холмахмадов, Д.Ғозибеков, Т.Қоралиев, А.Х. Қўчқоровларнинг илмий ишларида мазкур масалани алоҳида муҳим жиҳатлари ўз аксини топган.\nИлмий ишнинг предмети сифатида ҳозирги бозор иқтисодиёти шароитида Ўзбекистон Республикаси акциядорлик жамияти корхоналарида молиявий фаолиятни юритиш услуби, инвестицион лойиҳаларни амалга ошириш, умумхўжалик фаолиятидаги камчиликлар ва уларнинг ечимларини ташкил этувчи омиллар, ундаги муаммолар, бу муаммоларни ҳал этиш йўллари ҳамда корпоратив бошқаришни такомиллаштириш йўналишлари олинди.\nИлмий ишнинг методологик ва назарий услубий асослари. Муаммони тадқиқ этишда, мамлакатнинг ижтимоий-иқтисодий ривожини, таъминлашга қаратилган тамойиллардан, иқтисодиётни эркинлаштиришнинг бош мақсади ва вазифаларидан келиб чиқадиган иқтисодий механизмлардан, ҳамда корпоратив бошқариш бўйича мавжуд илмий-назарий хулоса ва қоидаларнинг республикамиз шароитига мос келадиган ижобий томонларидан фойдаланилди. Илмий изланишда қўлланилган корпоратив бошқаришнинг ҳозирги замон услубий асослари ва ташкилий тамойиллари, акциядорлик корхоналари фаолиятини таҳлил қилишда давлат кредит сиёсати билан ўзаро боғлиқ равишда ўрганишдан келиб чиқади.\nИлмий-амалий таҳлилни амалга оширишда хулосалар чиқариш ва таклифлар беришда Ўзбекистон Республикаси Молия вазирлиги, Марказий банк, Макроиқтисодиёт ва статистика вазирлигининг меъёрий хужжатларидан, амалий маълумотларидан фойдаланилди.\nV Илмий ишнинг объекти. Диссертация ишининг тадқиқот объекти бўлиб, Ўзбекистон Республикасида фаолият юритаётган хиссадорлик жамияти корхоналари ва хусусан «Катта қўрғон ёғ мой» очиқ акционерлик жамияти ҳисобланади.\nУшбу тадқиқот ишида ўрганилаётган муаамолар мисолида кўриб чиқилади\nДиссертация ишининг илмий янгиликлари. Магистрлик диссертация ишида ҳозирги замонда мавжуд бўлган иқтисодий, назарий тушунчалар асосида акционерлик жамиятининг иқтисодий моҳияти кўриб чиқилган. Уларнинг акциялар бўйича дивидент сиёсати алоҳида ажратиб олиниб, унинг ўзига хос ҳусусиятларини кўрсатишга ҳаракат қилинган.\nБерилган кўрсаткичлар асосида, ҳамда молиялаштириш усулларининг таҳлили ёрдамида дивидент тўловидаги асосий муаммолар ва уларни ривожлантириш йўллари кўрсатиб берилган. Магистрлик ишини ёзишда Ўзбекистон Республикасининг «Акциядорлик жамиятлари ва акциядорларнинг хуқуқларини ҳимоя қилиш» тўғрисидаги, «Қимматли қоғозлар бозорининг фаолият кўрсатиш механизми тўғрисидаги», «Қимматли қоғозлар бозорида инвесторлар ҳуқуқларини ҳимоя қилиш тўғрисида»ги «Чет эл инвестициялари тўғрисида»ги банклар тўғрисидаги қонунларидан, Ўзбекистон Республикаси Президенти ИАКаримов асарларидан, ҳамда республикада чиқадиган «Банк ахборотномаси» ва бошқа рўзномалардан, ҳорижий, рус, ўзбек иқтисодчиларининг китоб ва материалларидан фойдаланилди.\nИлмий ишнинг назарий ва амалий ахамияти шундан иборатки, ундаги фикр-мулоҳазалар, ҳулоса ва таклифлардан акциядорлик жамияти корхоналари фаолиятидаги муаммоларни ҳал этиш ва корпоратив молияни бошқаришни такомиллаштиришга бағишланган. Илмий-тадқиқот ишларини амалга оширишда таълим муассасаларида “Давлат молиясини бошқариш” йўналиши бўйича маъруза ва амалий машғулотларни ўтказишда фойдаланиш мумкин.\nДиссертация ишининг тузилиши. Диссертация иши кириш (8 та параграфни қамраб олган), учта боб, ҳулоса ва таклифлар, фойдаланилган адабиётлар рўйхати, 10 та жадвал, 4 та чизмани ўз ичига олади.\nI. Акциядорлик жамиятида молиялаштириш тамойилларини жорий этиш асослари\n1.1. Акциядорлик жамияти корхоналарида молиявий ресурснинг моҳияти, мақсади ва вазифалари. Корпоратив мулкчилик шаклининг хусусиятлари\nУмуман корхоналарнинг молиявий ресурслари бу хўжалик субъектлари ихтиёрида бўлган ва молиявий мажбуриятларни, кенгайтирилган ишлаб чиқаришни ва ишчиларни моддий рағбатлантиришни таъминлайдиган пул даромадлари ва тушумларидир. Молиявий ресурсларнинг дастлабки ташкил этилиши корхона тузилаётган пайтда амалга ошади. Унинг манбаълари сифатида акциядорлик жамияти аъзоларининг пай тўловлари, тармоқнинг молиявий ресурслари, ўзоқ муддатли кредит, бюджет маблағлари ва бошкалар жалб этилиши мумкин. Устав жамғармасининг миқдори ишлаб чиқариш жараёнига инвестицияланган барча пул маблағлари ўлчамини кўрсатади.\nФаолият кўрсатаётган корхоналарда молиявий ресурсларнинг асосий манбаи реализация қилинган маҳсулот қийматидан иборат бўлиб, унинг турли қисмлари фойдани тақсимлаш жараёнида пул даромадлари ва жамғармалари шаклини олади. Молиявий ресурслар асосан олинган фойда ва амортизацион чегирмалар ҳисобига ташкил топади. Улар билан бир қаторда молиявий ресурсларнинг манбаи бўлиб ҳисобдан чиқарилган буюмларнинг реализациясидан олинган тушум, барқарор пассивлар, турли мақсадли киримлар, ички ресурсларнинг сафарбарлиги ҳам хизмат қилади.\nБозор иқтисодиёти ва хусусийлаштиришнинг ривожланииши билан акциядорлар жамоа аъзоларининг пайчилик ва бошқа тўловлари катта роль уйнайди. Йирик молиявий ресурслар, айникса янги тузилаётган ва реконструкция қилинаётган акциядорлик корхоналар бўйича молия бозоридан жалб этилиши мумкин. Уларнинг мобилизация шакллари: Ушбу акциядорлик жамияти корхоналари томонидан чиқарилган акциялар, облигациялар ва бошқа қимматбаҳо қоғозларни сотиш, кредит инвестициялари.\nХўжалик юритишнинг бозор шаклига ўтилгунча корхоналар асосий молиявий ресурсларни бюджет ва тармоқлараро тақсимлаш асосида олиб келганлар. Бироқ бозор хўжалиги тамойиллари, корхоналар фаолиятига коммерция асосларини тадбик этиш, молиявий ресурсларни принцип жихатдан бошқача ташкил этишни талаб қилади.\nАкциядорлик корхоналарнинг бошқа тизимлар билан ўзаро молиявий алоқаларида иккита муҳим ўзгаришни таъкидлаш лозим: суғурта операцияларининг ривожланиши ва қайтаришсиз олинадиган субсидиялар соҳасини қисқариши. Бу анъана борган сари кучаяверади. Айни вақтда қимматбаҳо қоғозлар бозорининг шаклланиши шароитида бошқа эмитентлар қимматбохо қоғозлари бўйича дивидент ва фоизлар, шунингдек, молиявий операциялар ўтказишдан тушадиган фойдалар каби манбаълар ҳосил бўлади.\nМолиявий ресурслар корхоналар томонидан қуйидаги асосий йўналишлар бўйича ишлатилади:\n1. Молия-банк тизими органларига тўловлар (бюджетга солиқ тўлови, банкларга фоиз тўлови, олдин олинган қарзларни тўлаш, сугўрта тўлови ва ҳакозо).\n2. Ўз маблағларини капитал ҳаражатларга инвестициялаш.\n3. Молиявий ресурсларни қимматбаҳо қоғозларга инвестициялаш.\n4.Рағбатлантириш ва ижтимоий ҳарактердаги пул жамгармаларини ташкил этиш.\nАкциядорлик жамиятида молиянинг моҳиятини аниқлаш мақсадида, эътиборимизни телевидения ва радиодаги реклама эълонларига қаратганимизда, банк ва молия институтлари сўзи билан биргаликда корпоратив сўзи ҳам бирга келади. Ушбу ҳолатда «корпоратив» сўзи «ўзига тегишли эмас» деган маънони англатади.\nИнформация о работе Бозор иқтисодиёти шароитида хиссадорлик жамиятлари молиясини такомиллаштириш


Wednesday, 13 April 2016 13:49\nАзизлар, олдинги эшиттиришимизда таъкидлаб ўтганимиздек, салафийлик мафҳумининг мубҳамлигидан ташқари салафийлик асосида юзага келган чалғинишлар уни турли бўлим ва шохалар билан юзмаюз этган. Масалан, ақл ва нақлга бўлган уларнинг ёндашувлари ўтган ўнйилликлар давомида ўзгариб қолган.\nАгар ақл услуб сифатида қабул қилинса, борлиқни танишишда рационализм ҳукмрон бўлади ва ёки маъношуносликда Қуръонда таъвил ва мажознинг баҳслари ва хабарий сифатларнинг зоҳирий маъноларини ташимаслик аҳамият топади. Шунингдек, ҳавзада калом асосларида ҳам ушбу ҳолатларни кузатиш мумкин. Ўтмишда тавҳид ва ширк, иймон ва куфр, суннат ва бидъат каби иборалар салафийликка мослаштириш ва мувофиқлаштиришлар бахш этарди. Бугунги кунда эса ушбу баҳслар жиддий муаммолар билан юзмаюз бўлган.\nМисол учун, мусулмонларнинг такфир бўлишларига сабаб бўладиган ваҳҳобий салафийлигининг иймон ва амал ўртасидаги таносуб ё алоқалар бобидаги ақидалари бугунги кунда ваҳҳобийликнинг барча гуруҳлари томонидан қабул қилинмаган. Янги салафийлар бир нав ушбу ақидалардан чекиниб, уларни рад этишмоқда. Арабистон ҳукумати мусулмонларни яккалатиб қўйишдан парҳиз этиш ва бошқа мусулмонлар билан алоқалар ўрнатишда ваҳҳобийликнинг суннатий назарларига унчалик содиқ эмас.Ҳолбуки ваҳҳобийликнинг радикал бўлимлари ўзларининг суннатий ақидаларини исрор этиб, бошқа ички гуруҳларга қаршилик қилишади.\nҲозирги салафийлик олдин бўлган салафийликдан кўп жиҳатлари билан фарқ этади.Ўтган асрлар давомида салафийликнинг усул ва асослари ўзгаришсиз қолган бўлсада, аммо замон ва маконнинг шароити ва хусусиятлари унинг мафҳум ва мундарижасида ўзгаришларни юзага келтирган. Бироқ ҳозирги салафийликни айнан ўша қадимий ё классик салафийлик деб атаб бўлмайди. Бугунги салафийликнинг мафҳуми кенг тарқалган радикал гуруҳларнинг турларига нисбатан айтилмоқдаки, улар каломий, эътиқодий, сиёсий асослар ва ижтимоий келиб чиқиш жиҳатидан бир хил эмаслар.\nҲозирги салафийлик ақидалар жиҳатидан ҳам олдинги даврдаги салафийликдан фарқ этади. Салафийлик сўзига оид амалга оширилган турли мутолаа ва чиқарилган хулосалар унинг турли жараён ва гуруҳларга тегишли эканини кўрсатмоқда. Шу сабабдан бугунги салафийлик танҳоликда хос маънони ифода этолмайди. Аммо таркибий ёхуд ибора бўлган ҳолатда ўзининг ҳақиқий маъносини топади. Бунга такфирий салафийлиги, тарғибот салафийлиги, жиҳод салафийлиги ва сиёсий салафийлик мисол бўла олади. Турли жараён ва гуруҳларга оид салафий сўзини ишлатилаётгани айрим ҳолатларда мафҳум -мундарижаси ва фаолият йўналишлари салафийлардан фарқ этувчи гуруҳларни ҳам салафий аташларга сабаб бўлмоқда. Ушбу гуруҳларга салафий номини берилишига сабаб бўлган нарса Ислом оламидаги зиёийларининг Ғарбга бўлган тамойиллари қаршисида ислом қадриятларини юқори қўйишлари ва Ислом оламига Ғарб маданияти таъсирининг олдини олишларидир. Мавжуд шароит ҳозирги салафийлик жараёнларига иккитомонлама таъсир ўтказган.Салафийликнинг айрим гуруҳлари куннинг модерн фазоси ва технологиясини ,яъни янги шароитни қабул қилишган ва суннат бўлган эътиқодларини четга суришган.Улар тараффиёт ва янгиланиш назарияларидан ибрат олиб, модернизмни қабул қилишган. Ҳолбуки салафийларнинг радикал гуруҳлари технологиялар тараққиёти ва ҳаётнинг усули ўзгарганига нисбатан аксиламалларида ҳамон эскича қарашларга эгалар ҳамда ҳозирги асрнинг шароитига бевосита ва билвосита қаршилик қилишмоқда.\nСалафийлар ўртасида муҳим баҳслардан бири аёлнинг ўрни ва жамиятдаги унинг ҳад ва ҳудудлари борасидадир. Ушбу заминада уларнинг ёндашувларида ҳаддан ташқари радикаллик кузатилади. Мисол учун, Арабистон давлати ваҳҳобий салафийлигини вакиллик қилган ҳолда аёлга бўлган ғарбча қарашни қабул қилган. Яъни шариф ҳарамларда аёлларга ҳижобга риоя этишлари кузатилади.Аммо Макка шаҳри яқинидаги Жидда шаҳрида ҳижобга жиддий эътибор қаратилмайди ва ёки Арабистон ҳукуматининг телевидения дастурларида ҳам ҳижобсизлик кенг кўламда назарга ташланади. Ҳолбуки. Арабистонда аёлларга ҳайдовчилик қилиш тақиқланган. Умуман, Арабистон ваҳҳобийларининг мантиғида аёл иккинчи даражали ҳисобланади. Уларнинг жамиятда аёлнинг ўрнига оид таърифлари Исломнинг пок муҳаммадий таълимотларидан узоқдадир.


АҚШда Дональд Трамп ва Жо Байден ўртасидаги илк дебатлар бўлиб ўтди – Газета.uz\n30 сентябрь 2020, 19:15 Жаҳон\nАҚШ президентлигига номзодлар республикачи Дональд Трамп ва унинг рақиби демократ Жо Байден 29 сентябрь куни биринчи теледебатни ўтказишди. Жонли трансляция Кливленддан олиб борилди, дея хабар берди РИА Новости. Мунозаралар муросасизлик муҳитида ўтди, томонлар мунтазам равишда бир-бирларига гап бермасдан, парламент одобига тўғри келмайдиган ибораларни ишлатишди.\nДебатларнинг асосий мавзулари Олий суд, COVID-19нинг авж олиши, иқтисодиёт, ирқчилик ва сайлов натижаларининг ишончлилиги ҳақида эди.\nЖо Байден сайловга қадар янги Олий суд судьясининг тайинланишини кутишга чақирди, Дональ Трамп эса модомики бўлиб ўтган парламент ва Сенат сайловларида республикачилар ғолиб чиққан экан, буни қилмасликка ҳаққи борлигини маълум қилди.\nБайден Трампни коронавирус эпидемияси олдида «ваҳима» солганликда ва Оқ уй раҳбарининг ҳанузгача COVID-19 га қарши кураш режаси йўқлигида айблади. Трамп эса Байден даврида 200 минг эмас, балки 2 миллион америкалик ушбу касалликдан вафот этган бўлар эди, деган гапни айтди.\nДемократлар партияси номзоди мамлакатда етти миллион иш ўрни яратишга ва иқтисодий ўсишда яна триллион доллар даромадга эришишга ваъда берди. Бунга жавобан Трамп унинг қўл остида мамлакат иқтисодиёти «тарихдаги энг юқори даражада» бўлганини, аммо коронавирус унга зарар етказганини айтди.\nЖо Байден, шунингдек, Дональд Трампни ирқчиликда айблади, амалдаги президент эса Байденни зўравонликда айблаш билан жавоб қайтарди. Трамп унинг рақибини радикал чап томон «чув тушириши»ни айтди ва у эса уни ўта ўнг томондагиларга ён босаётганликда айблади.\nБайден Трампни солиқ тўламаганликда айблади, амалдаги президент эса ўзининг «миллионлаб» доллар даромад солиғи тўлаганлигини таъкидлади ва келгусида ўзининг солиқ декларациясини тақдим этишга ваъда берди.\nДональд Трамп тарафдорларини сайлов куни сайлов участкаларига ташриф буюриб, қонун бузилиш ҳолатларини «диққат билан кузатишга» чақирди. Унинг сўзларига кўра, «ҳалокатли» почта орқали овоз бериш туфайли натижалар бир неча ой давомида маълум бўлмаслиги мумкин. Жо Байден ўзининг иродасига ишонишга чақирди ва натижалар тасдиқланмагунча ўзини сайловда ғолиб деб эълон қилмасликка ваъда берди.\nCNN нинг дебатларни томоша қилиш бўйича ўтказган тезкор сўровномаларига кўра, 60% кузатувчи Байденни ғолиб, 28% эса Трампни ғолиб деб топди.\nThe New York Times дебатларни «номақбул қўл жанги» деб атади ва унда номзодларни «бир-бирларига нисбатан нафратларини Америка сиёсатида мисли кўрилмаган даражада кўрсатишди» дея таъкидлади. CNN таҳлилчиси Крис Силлицца ушбу дебатларни «жуда даҳшатли» дея таърифлади — «икки номзод, агар уларга АҚШ президенти сифатида тўрт йил берилса, нима қилишлари ҳақида жамоатчиликка мутлақо ҳеч қандай маълумот бера олмади», деди. «Дебатлар дунёдаги энг қудратли амалга даъвогарлик қилаётган бу икки кишининг бир-бирларига бўлган нафратларини кўрсатди», дея ёзди Bloomberg.\nНомзодларнинг кейинги баҳслари 15 октябрь куни Маямида, кейин 22 октябрда Нэшвиллда бўлиб ўтади. Вице-президентликка номзод бўлган Майк Пенс ва Камала Харис ҳам бир раунд дебатлар ўтказишади. АҚШда президент сайловлари 3 ноябрь куни бўлиб ўтади.\n1 октябр 2020, 08:15\nДавлат рахбари факат бир муддатга сайланиши ту́грисида конун кабул килиш вакти келди! Шунда ортикча шов шувлар, харажатларнинг олди олинади!


Ўқувчилар иқболига мафтун муаллим | QISHLOQ HAYOTI\nЎқувчилар иқболига мафтун муаллим\nҲар бир ўғил-қизнинг ҳаётда баркамол инсон бўлиб вояга етишида ота-онаси билан бирга устозларининг ҳам хизмати беқиёс. Чунки барчамиз айнан улар туфайли онгу тафаккуримизни бойитиб, одамийлик, меҳр-оқибат, эзгу орзу-ниятлар билан яшашни ўрганганмиз. Бинобарин, ҳаётда, жамиятда муносиб ва мустаҳкам ўрин эгаллашимизда меҳрибон устозларимизнинг ҳиссаси ғоят катта. Шу боис, уларни ҳар қанча ардоқласак кам.\nБиринчи Президентимиз Ислом Каримовнинг “Юксак маънавият – енгилмас куч” асарида шундай сўзлар бор: “…агарки дунё иморатлари ичида энг улуғи мактаб бўлса, касбларнинг ичида энг шарафлиси ўқитувчилик ва мураббийликдир, десак, ўйлайманки, айни ҳақиқатни айтган бўламиз. Чиндан ҳам, ўқитувчи наинки синф хонасига файз ва зиё олиб кирадиган, балки минг-минглаб мурғак қалбларга эзгулик ёғдусини бахш этадиган, ўз ўқувчиларига, ҳақиқатан ҳам, ҳаёт мактабини берадиган мўътабар зотдир. Она тилимизда “мактаб кўрган”, мактаб яратган” деган чуқур маъноли ибораларнинг мавжудлиги ҳам бу муқаддас даргоҳнинг, заҳматкаш ўқитувчи меҳнатининг давлат ва жамият ҳаётида қанчалик муҳим ўрин тутишидан далолат беради”.\nМамлакатимизда таълим тизимини ривожлантиришга қаратилган кенг кўламли ислоҳотлар жараёнида ўқитувчи ва мураббийларнинг шарафли меҳнатини қадрлаш давлат сиёсатининг устувор йўналишларидан бирига айланди. Биринчи Президентимиз ташаббуси билан 1 октябрь юртимизда умумхалқ байрами – Ўқитувчи ва мураббийлар куни деб эълон қилингани ҳамда ушбу сана тантанали нишонланаётгани зиё аҳлига нисбатан чуқур эҳтиромнинг ёрқин ифодасидир.\n1990-йилнинг сентябри эди. Эндигина 8-синфда ўқишни бошлаган кезларимиз… Бизга кимёдан мактабимизда кўп йиллардан буён ишлаб келаётган Абдулҳай Расулов кирадиган бўлди. Бироз ҳаяжонландик. Сабаби аён: кимё биз учун мутлақо номаълум фан, боз устига, ушбу фандан жиддий ва салобатли муаллим киради.\nАбдулҳай муаллим биринчи дарсданоқ ўқувчилар билан тил топишиб кетди. У аста-секин бизни ўзига оҳанрабодай торта бошлади. Муаллимимиз ҳар гал фан мавзуларини тушунтирар экан, бизни кимёнинг сирли олами сари етакларди. Шундай пайтларда кимёни Абдулҳай акадан, Абдулҳай акани эса кимёдан ажрата олмасдик. Боиси, ўтган қирқ беш дақиқа ранг-баранг маълумотларга бой бўлар, улар онгимизга бутунлай сингмаса-да, хотирамизда муҳрланиб қоларди. Биз бундан ҳайратланардик.\nАбдулҳай ака дарс давомида ҳар бир гапни аниқ ва равон қилиб, ҳаётий мисоллар билан айтардики, шунинг ўзиёқ биз, ўқувчиларда бир олам таассурот уйғотар эди. У киши биз танлаган мақсадларга, келажакда қандай инсон бўлишимизга ҳам қизиқарди. Мактаб даврини эсласак, бизнинг тасаввуримизда ҳозиргача ўқувчилар иқболига мафтун бўлиб дарс ўтаётган муаллим сиймоси гавдаланади.\nМеҳр ва маҳорат – алоҳида дарс\nАбдулҳай ака ўқитувчиликка ҳамиша юксак масъулиятли вазифа сифатида қараган. Муаллимимиз биз, ўқувчилар устида тиним билмай ишларди. Устознинг ўқувчилар билимини аниқлаш услуби ўзгача эди. Дарс аввалида янги мавзуни тушунтириб берарди-да, сўнгра ўртамизга саволлар ташларди. Саволлар оддий кўрингани билан, аслида, ҳар томонлама ўйланган, пухта жавобларни талаб қиларди. Дарсликни бир сидра варақлаб, баҳо олиш –“қутулиш”га шошаётган айрим синфдошларимиз довдираб қоларди бу саволлар олдида.\nЭнди билсак, ўқувчилар учун ўзини, бутун борлиқни унутиб дарс ўтган Абдулҳай муаллимнинг меҳри ва маҳорати алоҳида бир дарс экан. Бизни муаллимга боғлаган ришта ҳам меҳр ва маҳорат туфайли экан.\nБу йил етмиш икки ёшни қарши олган Абдулҳай Расулов бугун нафақада. Фарзандлари ва набиралари даврасида кексалик гаштини сурмоқда. Бироқ қадрдон муаллимимизни гоҳ мактабда, гоҳ маҳалла фуқаролар йиғинида учратиб қоламиз. Яқинда у кишини “Ёшларга оид давлат сиёсати тўғрисида”ги Қонуннинг мазмун-моҳиятига бағишланган тадбирда учратдик.\n– Мустақиллик йилларида қанчадан-қанча янги умумтаълим мактаблари, касб-ҳунар коллежлари ва академик лицейлар қурилди, – дейди устоз. – Улар замонавий ўқув жиҳозлари, чунончи, энг сўнгги русумдаги компьютер жамланмалари ва мультимедиа воситалари билан таъминланган. Бугунги кунда ўғил-қизларимизнинг дунёдаги тенгдошларидан кам бўлмай, жисмонан ва маънавий етук инсонлар бўлиб улғайиши учун барча шароитлар яратилгани, мухтасар қилиб айтганда, ёшлар таълим-тарбиясига давлат сиёсати даражасида эътибор қаратилаётгани бизга фахр-ғурур бағишлайди. Зеро, ҳозирги замонда таълим-тарбия масаласига янада чуқур масъулият билан ёндашишни ҳаётнинг ўзи тақозо этмоқда.\nЮртимизда Абдулҳай Расулов каби фидойи инсонлар кўп. Ҳаётимизнинг ҳал қилувчи кучи бўлиб майдонга чиқаётган эртамиз эгалари эса уларнинг йўл-йўриқлари, меҳри ва дуоси туфайли юксак марраларни эгаллаши шубҳасиз.


Intel президенти 2016 йилнинг бошида истеъфога кетмоқда\n20:02 / 02.07.2015\nIntel Corp. компанияси президенти Рене Жеймс бошқа компанияда бош ижрочи директор лавозимини эгаллаши сабабли 2016 йилнинг бошида истеъфога кетади, деб айтилмоқда компания берган хабарда.\nҲозирча Жеймс айнан қайси компанияга ўтаётгани ҳақида маълумотлар ошкор этилмаган. Жеймс ўз ваколатларини топшириш жараёнига кўмак бериш мақсадида Intel да январгача қолишга рози бўлди.\nУшбу муносабат билан компанияда бир қатор ташкилий ўзгартиришлар амалга оширилади. Технологик жараёнлар ва ишлаб чиқариш Intel бош директори Брайан Кржанич зиммасига ўтказилади, алоҳида давлатлардаги бўлинмалар президентлари компаниянинг савдо ва маркетинг гуруҳи раҳбари Грег Пирсонга ҳисобот топширадилар.\nБундан ташқари, 2016 йилнинг январида компанияни Intel Capital президенти Арвинд Содханий ҳам тарк этади. Унинг мажбуриятларини компаниянинг қўшиб ва ютиб олиш бўлинмаси раҳбари Венделл Брукс эгаллайди.


Сирдарёда кўп қаватли уйлар ўртача 110 кунда қурилади – вазир ўринбосари\nЎзбекистон 13:53 / 16.05.2020 5603\n“Буюк Британиянинг қурилиш компанияси архитектори, урбанист Жон Девис билан Сирдарёнинг сув тошган ҳудудларида янги уйлар қурилиши масаласи бўйича гаплашдик. Жон Девис бизга аҳоли зич ҳудудларни танлаб у ерда кўп қаватли уйлар қуриш таклифини берди. Бу ёндашув бутун дунё тажрибаси ҳисобланади. Сирдарёда шу пайтгача мавжуд бўлган уйларни кўрганимизда, уларнинг аксарияти ўтган асрнинг 70-йилларида темир-бетон усулида қурилган ва шаҳарсозлик қоидаларига амал қилган ҳолда лойиҳаланган. Шу уйларнинг ҳаммаси сақланиб қолди. Шундай турдаги айрим уйлар бузилган. Сабаби одамлар уларнинг конструкциясини ўзгартиришган ва оқибатда талафот етган.\nЭндиги вазифамиз шундан иборатки, янги уйларни замон талабларига мослаб қурамиз. Таъмирталаб уйларга газ етказилади, қишда иссиқ, ёзда салқин бўлиши учун маҳаллий ишлаб чиқариладиган базальт қопламалари билан қопланади, зарурат бўлса, томлари янгиланади, ички қисми ҳам тўлиқ таъмирланади. Зарар етган уйлар 3 хил лойиҳа асосида қурилган ва уларнинг ҳар бири учун алоҳида режа ишлаб чиқдик.\nАҳолининг энг зич бўлган 3 та ҳудуди (Навбаҳор МФЙ, Дўстлик МФЙ ва Шодлик МФЙ)да кўп қаватли уйлар қуриш мўлжалланди. Қурилиш 110 кунда амалга оширилади. Лекин кетма-кетлиги бор. 2- 2,5 ойда бир неча босқичда қурилади. Шодлик МФЙда бир қанча кўп қаватли уйлар қурилганди. Унинг ёнида Ҳақиқат МФЙ жойлашган. Иккита маҳалла Оқолтин ва Мирзаобод туманини ўзаро боғлаб туради. Шу сабабли боғловчи нуқтада 5 қаватли уйлар қурилади. Бу ерда аҳолининг яшаш тарзи ҳам ҳисобга олинди. Маҳаллий аҳоли атрофдаги ерларда деҳқончилик билан шуғулланишган. Мақсадимиз аҳоли зич ҳудудларда уйларни қуриб, фойдаланиладиган ерларни сақлаб қолиш ва одамларга у ерда ишлашлари учун шароит яратишдир. Шодлик МФЙда 20 та кўп қаватли, 800 та хонадондан иборат уйлар қурамиз. Уларнинг олдида бошқа ижтимоий объектлар ҳам қурилади. Навбаҳор МФЙда кўп уйлар темир-бетон усулида қурилган уйлар яроқли. Уларнинг ёнидан бўш ер ажратиб, 9 та кўп қаватли уй барпо этилади. Шунингдек, канализация ва коммуникация тизими ҳам олиб келинади. Дўстлик МФЙда эса 37 та кўп қаватли, 1480 та хонадондан иборат уйлар қурилади. Бу ерда уйлар энерготежамкор бўлади ва ташқи қисми базальт қоплама билан қопланади. Уйлар блок шаклида қурилади. Тайёр қурилган уйларга аҳоли жойлаштирилади ва кейинги уйларни қуришда давом этаверамиз. Бу иншоотларни самарали бўлган темир-бетон усулида қуряпмиз”, - деди вазир ўринбосари.\n11:00 / 22.05.2020 52567


Санкт Петербургда ўзбеклар ва қирғизлар намойишга чиқдилар\n22 апрел 2021, Тошкент вақти: 07:52\nЎшдаги қонли тўқнашувлар Россияда меҳнат қилаётган муҳожирларни тинч қолдиргани йўқ.. Қирғизистондаги яқинларидан олаётган хабарлардан даҳшатга тушган қирғизистонлик ўзбек ва қирғизлар, Санкт-Петербург шаҳрининг Кутузовская набережная кўчасида намойиш уюштирмоқчи эканликларини Озодликка билдирдилар.\n11 июн кечки пайт Санкт-Петербургда 100 га яқин ўзбек ва қирғизлар тўпланиб 12 июн куни эрталабки 10 ларга Санкт-Петербургнинг камида 3 жойида митинг уюштиришни режалаштирган. Қўнғироқ қилган Шуҳратжоннинг айтишига кўра, Ўшда формадаги ниқобли одамлар қирғизу-ўзбекни бараварига отмоқда. Ўшлик Шуҳратжон Ўш шаҳрининг алангада экани қўшни шаҳарларга кўринаётгани ҳақида хабар қилди.\nНамойишга тўпланаётганларнинг асосий талаби – Қирғизистонда бўлаётган хунрезликни тўхтатиш ва бу воқеаларга халқаро ташкилотлар эътиборини жалб қилиш.\nНамойиш қатнашчилари Қирғизистоннинг Петербургдаги Консуллиги ва ўзбекистонликларнинг «Умид» ҳамюртлар жамияти биноси олдида тўпланиб, Санкт-Петербургдаги Россия Ташқи ишлар вазирлиги ваколатхонаси олдига юриш қиладилар.


“Ўзбекнефтгаз”: Инвестицион жозибадорликни ошириш мақсадида халқаро кредит рейтингини олиш учун чора-тадбирлар амалга оширилмоқда (Фото) — Teletype\nКорпоратив кредит рейтинг мустақил кредит рейтинг агентликлари томонидан жамиятнинг умумий пул оқимлари, имкониятлари ва активларини таҳлил қилган ҳолда мустақил кредит рейтинги эълон қилинади. Жамият томонидан олинган кредит рейтинги жамиятнинг инвестицион жозибадорлиги ва соғломлик даражаларини аниқлаб беради.\nНатижада, жамият ташқи молиявий институтларидан кредит капиталларини жалб қилиши ёки очиқ кўринишда жойлаштирилган облигациялар ёрдамида инвестицияларнинг жалб этилишида фойдаланиши мумкин.\nМустақил корпоратив рейтинг жамият учун молиявий инвестицион капиталларни жалб қилинишида асосий драйвер ҳисобланади. Корпоратив кредит рейтинги бир жамиятга бириктирилган кредит рейтинги ҳисобланиб, қарз олувчи жамиятнинг қарз мажбуриятларига хизмат кўрсатиш қобилиятининг расмий ва мустақил баҳоланишидир.\n“Ўзбекнефтгаз” АЖ ҳозирги даврда корпоратив кредит рейтингини олиш мақсадида ўзининг рақамли трансформация жараёнларини бошлаб юборган. Корпоратив кредит рейтингини олишда молиявий ҳолатларнинг шаффофлигини таъминлаш мақсадида МҲХС (IFRS) молиявий ҳисоботининг ўрни жуда ҳам муҳимдир.\nЖорий йилнинг ноябрь ҳолатига “Ўзбекнефтгаз” АЖ 2018 йил учун МҲХС (IFRS) асосида тайёрланган консолидациялашган молиявий ҳисоботи бўйича аудит жараёнлари тугатилган ва аудиторлик хулосаси лойиҳаси муҳокама қилинмоқда. 2019 йил учун МҲХС (IFRS) молиявий ҳисоботини якунланиши жорий йилнинг декабрь ойида кутилмоқда.\n“Ўзбекнефтгаз” АЖ кредит рейтингини олиш учун етакчи халқаро рейтинг агентликлари билан шартномалар тузиш бўйича ишларни давом эттирмоқда.


Агар хотинингиз сизга сакрай бошласа, жим турманг. Ўзингизни ким эканлигизни кўрсатиб қўйинг. Ошхонага кирганингизда минғир-минғирини бошласа, шарт этиб идишларни ювиб, овқат пишириб қўйинг. Ваннага кирганизда гапирса, пайпоқларни чайиб қўйинг. Дазмол, чангютгич ҳам хотинизга қарши курашиш қуролларига айлансин. Урушишга баҳона тополмай бир алам қилсин!\n© Latifa.uz, 2008—2019


Асака автомобиль заводи фото tico\nАсака заводи вақтинча тўхтатилади. UzAuto Motors янги Chevrolet стандартларини жорий этмоқда\nUzAuto Motors Ўзбекистонда янги Chevrolet стандартларини жорий этмоқда, шу билан бирга 2021 йил Асака машина ишлаб чиқариш заводи фаолияти вақтинча тўхтатилади.\nUzAuto Motors компанияси GM’даги ҳамкорлар билан самарали ишлар олиб бориши натижасида расман BIQ4 (build in quality) сифат стандартлари сертификатини қўлга киритди. Келгуси яқин йилларда GM тизимидаги энг юқори BIQ NEXT сифат даражасини олиш мақсад қилиб олинган. Бу ҳақда UzAuto Motors матбуот хизмати хабар бермоқда.\n“Сифат стандартларига бўлган талабнинг ошиши барча Chevrolet моделларига бевосита таъсир қилади, шу сабабли ишлаб чиқаришда барча зарур модернизация жараёнларини амалга ошириш мақсадида 2021 йил январ ойида Асака заводи фаолиятини вақтинча тўхтатиш режалаштирилган.\nШу билан бир вақтда, республиканинг барча ҳудудларидаги Chevrolet дилерлик тармоғи янги стандартларга ўтказилади. Бундан аввал дилерлик тармоғини Chevrolet брендига ўтказиш ишлари экспорт бозорларида бошланган эди. Бу ўзгаришлар дилерлик марказларини янги Chevrolet брендбукига мувофиқ қайта жиҳозлашни ўз ичига олиб, амалга оширилаётган ишларни давом эттириш учун зарур шароит бўлиб хизмат қилади.\nБундан ташқари, дилерлик тармоғи томонидан тақдим этилаётган хизматларнинг сифати хам оширилади, юқори даражадаги кафолатланган хизмат жорий этилади. Ушбу хизматларнинг сифат даражаси кадрларни тайёрлаш, содиқлик дастурларини жорий қилиш, мижозларнинг фикрларини ўрганиш ва бошқа кўплаб амалга оширилаётган ишлар эвазига ошириб борилади.\nУшбу ижобий ўзгаришларнинг барчаси келгуси йилга режалаштирилган бўлиб, бу ўзгаришлардан асосий мақсад Chevrolet харидорлари автомобилни ваколатли дилерлардан сотиб олишлари ва уларга хизмат кўрсатиш жараёнидан қониқиш ҳосил қилишлари ҳамда, ўзларини биз учун энг муҳим ва қадрли эканликларини ҳис қилишларига қаратилган”, дейилади компания хабарида.\nЭслатиб ўтамиз, аввалроқ Тошкент шаҳар маъмурий суди қарорига кўра Монополияга қарши курашиш қўмитасининг “UzAuto Motors” устидан келтирилган апелляция шикояти қаноатлантирилмасдан қолдирилди. “UzAuto Motors” бу сафарги судда ҳам ХАЛҚ устидан яна ғалаба қозонди.\nЧитайте также: Возраст трактора и автомобиля\nЧитайте также: Все марки автомобилей со значками фото на русском


ОАВ: Истанбулдаги терактда 3 нафар исроиллик ва бир эронлик ҳалок бўлди\nИстанбул марказида 19 мартда амалга оширилган терактда 3 нафар исроиллик ва бир эронлик ҳалок бўлди. Бу ҳақда Haberturk телеканали маълум қилди.\nҲукумат вакиллари ҳозирча ҳалок бўлганлар ҳақида расмий маълумотлар келтиргани йўқ, бироқ терактда 5 киши ҳалок бўлгани маълум. Маълум қилинишича, теракт оқибатида жароҳат олган 36 киши орасида 12 нафари хорижлик. Улардан 6 нафари исроиллик, 2 нафари ирландиялик ва бир нафардан Германия, Исландия, Дубай ва Эрон фуқаролари.\nТелеканал, шунингдек, тергов террорчи-худкушнинг шахсини аниқлаганини маълум қилди. У М.О. исмли, Ғазиантеп вилоятида яшовчи кимса бўлиб чиқди. Портлашга қандайдир террорчилик гуруҳи алоқаси борлиги ҳақида маълумот келиб тушмаган.\nПортлаш Истанбул марказидаги Истиқлол пиёдалар кўчасида полиция бўлими ва савдо маркази ёнида содир этилган. Бу ерда одатда кўплаб маҳаллий аҳоли ва сайёҳлар тўпланадилар. Бироқ портлаш амалга оширилган вақт – соат 11:00 да бу ерда одам кўп бўлмаган. Террорчи жароҳат етказувчи элементлари бўлган бомбадан фойдаланган.


Новвойликни энди компьютер бажаради\nБекобод шаҳридаги “Алишербек-Файз савдо” хусусий корхонасида нон ва нон маҳсулотлари тайёрлаш учун сарфланадиган вақт 40 дақиқагача тежаладиган бўлди.\nМаҳсулотга алоҳида кўрк бағишлайди\nҚарши шаҳридаги “Сантехйиғмажиҳоз” масъулияти чекланган жамиятида солиқ ҳамда божхона имтиёзларидан тежалган маблағлар ҳисобидан техник ва технологик янгиланиш ишлари амалга оширилди.\nҒаллаоролда саноат ҳудуди барпо этилаяпти\nҒаллаорол туманида кичик саноат ҳудуди барпо этиш учун 5,2 гектар ер майдони ажратилди. Бу ерда фаолият юритиш истагини билдирган тадбиркорлар ўртасида танлов ўтказилди. Ҳадемай, мазкур ҳудудда 10 та йўналишга ихтисослаштирилган корхоналар ташкил қилинади.\nМатье Булег: «Ўзбекистон — Франциянинг Марказий Осиёдаги энг муҳим шериги»\nМамлакатимиз Ташқи ишлар вазирлиги ҳузуридаги “Жаҳон” ахборот агентлигининг мухбири Ўзбекистон Республикаси Президенти сайлови арафасида Франциядаги “AESMA” консалтинг компаниясининг “Евроосиё” лойиҳалари бўйича директори Матье Булег билан суҳбатлашди.\nОлий Мажлис Қонунчилик палатасида Ўзбекистон экологик ҳаракатининг ўтган йилги фаолияти сарҳисоби ҳамда келгусидаги вазифаларига бағишланган матбуот анжумани бўлиб ўтди.\nТаълим ва ишлаб чиқариш интеграцияси битирувчилар бандлигини таъминлашда алоҳида аҳамиятга эга\nКасб-ҳунар коллежларининг ўзига хос жиҳати шундаки, уларда бўлажак мутахассислар назарий жиҳатдан билимларини амалиётда мустаҳкамлаб боришади. Шу мақсадда барпо этилган ишлаб чиқариш устахоналари, лабораторияларнинг замонавий технологик ускуна ва жиҳозлар билан таъминланганлиги машғулотлар самарадорлигини оширишда қўл келмоқда.


Туркманистонда президентлик сайлови: Нима ўзгаради?\n18:52 / 12.02.2017\n12 февраль, якшанба куни Туркманистонда президентлик сайловлари бўлиб ўтмоқда - бу 1991 йил, яъни мамлакат мустақилликка эришгандан кейинги тўртинчи сайлов. Амалдаги президент 59 ёшли Гурбангули Бердимуҳаммедов учинчи муддатга ўз номзодини қўйди. BBC шу ҳақида мақола тақдим этди.\nСайловларда мухолифат номзодлари йўқ, мухолифатнинг ўзи бўлиниб кетган, унинг вакиллари - мамлакатдан ташқарида.\nЯна саккиз номзод президентликка ўз номзодини қўйган. Таъкидлаш жоизки, улар кенг оммага нотаниш ва бунга қадар сиёсат билан шуғулланмаган.\nТуркманистон улкан табиий газ захираларига эга мамлакат бўлиб, у Хитойга энг йирик газ етказиб берувчи ҳисобланади.\nТуркманистон - президентлик бошқарув шаклидаги мамлакат, яъни президент - давлат раҳбари ва олий бош қўмондон. Аслида эса Гурбангули Бердимуҳаммедов деярли мутлоқ ҳокимиятга эга, парламент эса фақат техник функцияларни бажаради.\nПрезидент барча даражадаги давлат ва ҳукумат амалдорларини тайинлайди ва уларни истеъфога чиқаради, вазирлар, олий судья ва бош прокурор ҳам шулар жумласига киради.\nБу сайловлар аввалгиларидан нимаси билан фарқ қилади?\nМазкур сайловларда президент илк марта 7 йиллик муддатга сайланади (аввал 5 йиллик муддатга сайланган). Ўтган йилнинг сентябрида Бердимуҳаммедов мамлакат конституциясига ўзгаришлар киритди. Унга кўра, президентлик муддати икки йилга узайтирилди, шунингдек номзодлар учун 70 ёшгача бўлган ёшга доир чеклов олиб ташланди.\nСайловларда 9 номзод иштирок этмоқда, бу биринчи шундай ҳолатдир.\nБугунги кунда Туркманистонда газ нархининг пастлиги сабаб вазият мураккаб. Мухолифат ОАВ мамлакатда озиқ-овқат маҳсулотларининг етишмовчилиги ҳақида хабар бермоқда, бу энергия ресурсларига бой мамлакат учун тушунарсиз вазият. Ҳукумат шунингдек озиқ-овқат дўконларидаги навбатлар ҳақида маълум қилаётган журналистлар ва интернет фойдаланувчиларини хуш кўрмайди.\nПрезидентнинг рақиблари кимлар?\nТуркманистоннинг уч партияси ҳам ўз номзодини қўйди. Ҳукмрон Демократик партия томонидан амалдаги президент номзоди қўйилган.\nАграр партия ўз фаолларидан бири - Дурдугилич Ўрозов, Тадбиркорлар ва ишбилармонлар партияси эса - банк менежери Бекмурот Аталиев номзодини қўйди.\nЯна олти номзод "ташаббускор гуруҳлар" томонидан қўйилди. Бу гуруҳлар вақтинчалик асосда яратилади, яъни ҳеч бир партияга кирмаган кишиларга сайловларда қатнашиш ҳуқуқи берилади. Улардан икки нафари - Жуманазар Аннаев ва Меретдурди Гурбанов, қолганлари эса - кимё, нефть ва аграр соҳаси ишчилари.\nУларнинг сиёсий платформалари ўхшаш, улар мамлакатнинг ҳозирги ички ва ташқи курсини қўллаб-қувватлашади.\nПрезидент ўзининг сайлов олди платформасини 25 декабрда тақдим этди. У иқтисодиётни ривожлантириш ва диверсификация қилиш, кўпроқ ишчи ўринларини яратиш ва таълим ҳамда соғлиқни сақлаш тизимини яхшилашга ваъда берди, бироқ бу борада аниқ рақамлар ва муддатлар белгиланмади.\nКим сайланиши мумкин?\n40 ёшдан ошган фуқаролар президентликка ўз номзодини тақдим этиши мумкин. Шунингдек номзодлар туркман тилини яхши билишлари ҳамда мамлакатда камида 15 йилдан бери яшаётган бўлиши лозим.\nАҳолининг 50 фоиздан ортиғи сайловда қатнашса, сайловлар бўлиб ўтган ҳисобланади. Ғалаба учун 50 фоиздан кўпроқ овоз тўпланиши керак, акс ҳолда иккинчи тур бошланади.\n3200 маҳаллий кузатувчи, шунингдек 31 январь куни мамлакатга етиб келган ЕХҲТ делегацияси сайловларни назорат қилади. Ҳукумат вакилларининг сўзларига кўра, кузатувчилар сайлов жараёнларининг барча босқичларини эркин кузатишлари мумкин.\n00:15 / 26.05.2018


Британиянинг собиқ мудофаа вазири ўз номзодини бош вазир лавозимига қўйди\n00:39 / 30.06.2016\nБуюк Британиянинг собиқ мудофаа вазири Лиам Фокс ўз лавозимини мамлакатнинг етакчи консерватив партияси раҳбари лавозимига қўйди.\nСиёсий вазмин консерваторлардан бири бўлган 54 ёшли Фокс тора бошлиғи лавозимига курашадиган иккинчи сиёсатчи бўлди. Аввалроқ спорт ва пенсиялар ишлари бўйича вазир Стивен Крабб бош вазир лавозимига курашмоқчи эканлигини билдирганди. Консерваторлар ҳукуматда бўлгани ҳисобга олинадиган бўлса, партия ичидаги сайловлардаги муваффақиятлар Бирлашган Қироллик бош вазири лавозимини олиб келади.\nНомзодларни таклиф қилиш жараёни 29 июнда бошланди ва 30 июнь соат 12 гача давом этади. Янги бош вазир номи сентябрь бошида айтилади.\nСайлов ўтказиш зарурати евроинтеграция тарафдорлари мамлакатнинг Европа Иттифоқида аъзолиги бўйича 23 июндаги референдумда ютқазгандан кейин амалдаги бош вазир Дэвид Кэмерон истеъфога кетишини эълон қилгани сабабли пайдо бўлди.